Προβλέψεις ζώδια και έρωτας την εβδομάδα 26/10 ως 1/11 2015.\nΤα ζώδια, ο έρωτας και… άλλες ιστορίες, για την εβδομάδα 26 Οκτωβρίου ως 1 Νοεμβρίου 2015.\nΠροβλέψεις, ζώδια και έρωτας την εβδομάδα 26 Οκτωβρίου ως 1 Νοεμβρίου 2015, με την Πανσέληνο στον Ταύρο\nΌσο κι αν χάνεσαι μέσα στους ρυθμούς της καθημερινότητας, όσο και αν η πραγματικότητα μοιάζει σκληρή και αξεπέραστη, είναι πολύ σημαντικό να θυμάσαι πως οι σκέψεις σου είναι αυτές που την διαμορφώνουν! Η Πανσέληνος που κορυφώνεται την εβδομάδα αυτή στο ζώδιο του Ταύρου, συνοδεύεται από ένα πολύ όμορφο τρίγωνο μεταξύ του Ήλιου και του Ποσειδώνα! Είναι ακριβώς αυτή η στιγμή, που μπορείς να αναδυθείς σε μια άλλη πραγματικότητα, την οποία μπορεί να μην αντιλαμβάνεσαι με τις αισθήσεις, αλλά επηρεάζει άμεσα την καθημερινότητά σου! Η στιγμή που το όνειρο, η επιθυμία, μπορεί να γίνει το όχημα της μετάβασης σε μια άλλη κατάσταση…\nΌλα έχουν να κάνουν με τον νου σου… Πού είναι πάντα ελεύθερος να πετάξει, να οραματιστεί και τελικά να δημιουργήσει αυτό ακριβώς που επιθυμεί. Το ερώτημα είναι αν εσύ ο ίδιος πιστεύεις ότι μπορείς πραγματικά να κατευθύνεις την ζωή σου στην κατεύθυνση που θέλεις! Όλα ξεκινάνε από εκεί!\nΗ Πανσέληνος αυτή σου δίνει τη δυνατότητα να ισορροπήσεις την πρακτική πλευρά της ζωής σου με το συναίσθημά σου… Όσο κι αν η εποχή αυτή σου δημιουργεί ανάγκες πρακτικού χαρακτήρα που σε απορροφούν, πάντα την εξέλιξη στη ζωή σου θα τη φέρνουν οι σχέσεις σου, μια και αυτές είναι ο καθρέφτης της ψυχής σου…\nΟ έρωτας πρωταγωνιστεί, καθώς διαμορφώνεται το κατάλληλο σκηνικό για να ανθίσει… Σε αυτό βοηθά η θέση της Αφροδίτης, αλλά και οι όψεις που σχηματίζει. Τόσο η σύνοδος της Αφροδίτης με τον Δία που προηγήθηκε, όσο και η σύνοδός της με τον Άρη που θα ακολουθήσει, είναι η ευκαιρία που περίμενες για να ανοίξει μια πόρτα, που μέχρι χτες έμοιαζε ερμητικά κλειστή… Είναι η ευκαιρία σου για ευτυχία και συναισθηματική πληρότητα. Να θυμάσαι όμως πως όλα εξαρτώνται από σένα κι από το πόσο αποφασισμένος είσαι να φτάσεις στον τελικό σου στόχο!\nΦίλε Ταύρε, όσο και αν η ανάγκη σου για υλική ασφάλεια είναι πάντα σε πρώτη προτεραιότητα, τώρα καλείσαι να αναγνωρίσεις πως η εξέλιξή σου είναι οι σχέσεις σου… Και παρόλο που η Πανσέληνος αυτή σε ωθεί να εστιάσεις σε πρακτικά ζητήματα, να θυμάσαι πως με εκείνο που οφείλεις να ασχοληθείς περισσότερο, είναι τα πρόσωπα που θεωρείς σημαντικά για τη ζωή σου! Ιδιαίτερα εσύ των πρώτων ημερών, είναι αναγκαίο να στρέψεις το ενδιαφέρον σου στο σύντροφό σου αλλά και στους ανθρώπους με τους οποίους συναλλάσσεσαι καθημερινά, για να ανακαλύψεις τα οφέλη της συναισθηματικής ανταλλαγής! Τα αποτελέσματα μπορεί να σε εκπλήξουν! Όσο για σένα του δεύτερου δεκαήμερου, τώρα είναι πολύ εύκολο να προωθήσεις τα σχέδια και τις ιδέες σου και να τα υλοποιήσεις, βρίσκοντας σημαντικούς συμπαραστάτες σε ό,τι χρειάζεσαι.\nΌμως, εκείνο που φαίνεται να λειτουργεί καθοριστικά το διάστημα αυτό, είναι ο έρωτας… Αυτός ο μικρός θεός, που έχει τη δυνατότητα να σε μεταμορφώνει και να σε αλλάζει, μόνο με ένα απλό άγγιγμα! Η περίοδος αυτή είναι πολύ πιθανό να φέρει στη ζωή σου την ανανέωση στην ήδη υπάρχουσα σχέση σου, δίνοντας καινούργιες προοπτικές. Για εσένα που ανήκεις στους αδέσμευτους Ταύρους, σου δίνει τη δυνατότητα να ερωτευτείς, μια και η διάθεσή σου είναι έντονα παιχνιδιάρικη, κάνοντας το φλερτ καθημερινή σου απασχόληση… Τώρα θα είναι εύκολο για σένα μα έλξεις το κατάλληλο πρόσωπο, για να εκφράσεις το συναίσθημά σου!\nΥΓ. Ωστόσο, την εβδομάδα αυτή καλό θα είναι να αποφύγεις απόλυτες και δογματικές συμπεριφορές, γιατί όχι μόνο δεν θα σε βοηθήσουν, αλλά μπορεί να δημιουργήσουν και ένα σκηνικό εντάσεων ή αντιπαραθέσεων στην καθημερινότητά σου!\nΜε τον Σκορπιό υπάρχει πολύ έντονη χημεία μεταξύ σας, αλλά και με τον Παρθένο το κλίμα είναι ιδιαίτερα ζεστό και υποστηρικτικό!\nΔεν υπάρχει τίποτα καλύτερο απ’ το να βλέπεις τις ευκαιρίες να ανοίγονται μπροστά σου κι εσύ απλώς να πρέπει να διαλέξεις πώς θα τις διαχειριστείς… Χωρίς καμιά αμφιβολία, είναι η εποχή σου! Αυτή που σου δίνει ό,τι ακριβώς χρειάζεσαι, για να κάνεις εκείνο το βήμα που εδώ και καιρό προσπαθείς ή προετοιμάζεις! Και φυσικά, η Πανσέληνος αυτή σε προτρέπει να επικοινωνήσεις, να μιλήσεις, να κάνεις σαφές οτιδήποτε επιδιώκεις, μια και μπορεί να βρεθούν οι συμμαχίες ή τα πρόσωπα που μπορούν να σε βοηθήσουν! Πάσης φύσεως επεκτάσεις είναι τώρα εφικτές και πολύ πιθανόν να ολοκληρώσουν τις προσπάθειες που είχες ξεκινήσει το προηγούμενο διάστημα. Το σίγουρο είναι πως υπάρχει έντονη κινητικότητα, πολλές δραστηριότητες και ενδιαφέροντα, τα οποία σε απορροφούν. Θέματα που έχουν να κάνουν με το εξωτερικό, τα βλέπεις να εξελίσσονται με πολύ θετικό τρόπο, ενώ τώρα είναι η κατάλληλη στιγμή να εξελίξεις και κάποια επαγγελματικά ζητήματα.\nΚαι βεβαίως, σε προτεραιότητα είναι η ερωτική σου ζωή, που τώρα ανθίζει! Άλλωστε, είναι η δική σου διάθεση που λειτουργεί υποστηρικτικά στην όποια εξέλιξη. Η εποχή αυτή ανοίγει έναν καινούριο κύκλο με τον σύντροφό σου, πιο ζεστό, πιο τρυφερό, που προάγει τη σχέση σας, ενώ για σένα που ανήκεις στους αδέσμευτους Παρθένους, ίσως είναι ο καιρός να ζήσεις έναν μεγάλο έρωτα!\nΥΓ. Ο κύκλος αυτός μπορεί να σου δώσει ένα σημαντικό συμβόλαιο, μια συμφωνία ή ακόμα και μια υποστήριξη από συγγενικά πρόσωπα σε ό,τι αφορά τα σχέδια σου! Θα υπάρξουν αρκετές μετακινήσεις και συζητήσεις, που αν τις χειριστείς σωστά, με μεθοδικότητα και ρεαλισμό, μπορεί να βγεις εξαιρετικά κερδισμένος, τόσο επαγγελματικά όσο και οικονομικά! Στο χέρι σου είναι η επιτυχία!\nΜε τον Σκορπιό μπορεί να έχεις πολύ εποικοδομητικές συζητήσεις και συμφωνίες, ενώ με τον Ταύρο ή έναν άλλον Παρθένο, ο έρωτας μπορεί να σας απογειώσει!\nΌσο και αν ο έλεγχος των γεγονότων είναι το ζητούμενο για σένα, την εποχή αυτή δεν έχεις παρά να χαλαρώσεις και να αφεθείς στα χέρια της θεάς τύχης! Όλα ή… σχεδόν όλα, είναι με το μέρος σου! Βεβαίως, μια τάση ξενοιασιάς και χαλαρότητας θα την έχεις και θα σε ακολουθεί όλο αυτό το διάστημα, ενισχύοντας την κοινωνική σου ζωή και κάνοντάς σε να ζεις σε πιο ανέμελους ρυθμούς από τους συνηθισμένους! Ιδιαίτερα για εσένα των πρώτων ημερών, όλα αποκτούν ένα πιο συναισθηματικό χρώμα, νοιώθεις την ανάγκη να φιλτράρεις στα πάντα μέσα από το συναίσθημα, εξυπηρετώντας ιδιαίτερα τις σχέσεις σου και μάλιστα τις ερωτικές! Παράλληλα, είναι μια εποχή που μπορεί να σε βοηθήσει να ολοκληρώσεις μια προσπάθεια, που έχεις ξεκινήσει το τελευταίο διάστημα, και να εισπράξεις το αποτέλεσμα. Όσο για σένα του δεύτερου δεκαήμερου, είναι μια μοναδική περίοδος που καθετί που έχεις επιθυμήσει, ονειρευτεί ή σχεδιάσει, μπορεί να το δεις να ολοκληρώνεται, να σου δίνεται χωρίς να χρειαστεί να κοπιάσεις πολύ γι’ αυτό…\nΕπαγγελματικά ξεκινήματα, ευκαιρίες για να προωθήσεις τις φιλοδοξίες σου, θέματα που αφορούν το εξωτερικό, όλα αυτά τώρα μπορούν να δρομολογηθούν με εξαιρετικά θετικό για εσένα τρόπο, ενώ κάποια νομικά ζητήματα που μπορεί να σε απασχολούν, να τα δεις να στρέφονται σαφώς υπέρ σου! Και φυσικά, η ερωτική σου ζωή διανθίζεται με πολύ ενδιαφέροντα πρόσωπα, που ξυπνούν το συναίσθημα, αλλά και τις αισθήσεις σου…\nΥΓ. Πολύ σημαντικό κεφάλαιο την περίοδο αυτή είναι οι φίλοι σου, που λειτουργούν ιδιαίτερα υποστηρικτικά απέναντί σου, τόσο στις επαγγελματικές προσπάθειές σου όσο και στα ερωτικά σου…\nΜε τον Σκορπιό έχεις πολλά να μοιραστείς, αλλά με τον Παρθένο και τον Ταύρο ακόμα περισσότερα να νιώσεις!\nΑγαπητέ Δίδυμε, είναι η στιγμή να κάνεις μια παύση και να μείνεις για λίγο μόνος και να κάνεις έναν απολογισμό, που θα σε βοηθήσει να κατανοήσεις περισσότερο τον εαυτό σου και τις ανάγκες του, αλλά και να θέσεις καινούργια δεδομένα και καινούργιες προτεραιότητες! Η Πανσέληνος αυτή έχει έναν εσωτερικό χαρακτήρα, πολύ πιθανόν να σου δημιουργήσει πιο έντονες ανασφάλειες, που ωστόσο μπορείς να διαχειριστείς, αρκεί να προσέξεις τις λεπτομέρειες και να μην αντιδράς σε συμπεριφορές που έχουν έναν πιο προκλητικό χαρακτήρα απέναντί σου! Τα εργασιακά θέματα φαίνεται να σε απασχολούν περισσότερο, ενώ δεν αποκλείεται να υπάρχει και ένα παρασκήνιο, που παίζει σημαντικό ρόλο στις εξελίξεις και που χρειάζεται ιδιαίτερη προσοχή από την μεριά σου! Ίσως βεβαίως να είσαι εσύ αυτός που οργανώνει κάποια πράγματα με έναν πιο παρασκηνιακό τρόπο την περίοδο αυτή, με αρκετές μυστικές συζητήσεις και συμφωνίες, που θα εξελιχθούν παρακάτω.\nΓια εσένα του δεύτερου δεκαήμερου, η εποχή αυτή δημιουργεί ένα ιδιαίτερα θετικό κλίμα στα θέματα του σπιτιού και της οικογένειας ή των σχέσεών σου με τα πρόσωπα που συνυπάρχεις γενικότερα στον οικογενειακό χώρο. Στα επαγγελματικά σου, δεν αποκλείεται η περίοδος αυτή να σου δώσει μια ευκαιρία εξέλιξης ή επέκτασης, με ιδιαίτερα θετικό χαρακτήρα! Για εσένα του τρίτου δεκαημέρου, ο Ερμής περνά στο δικό σου δεκαήμερο υποστηρίζοντας την εξέλιξη των σχεδίων που ενδεχομένως δεν προχώρησαν το προηγούμενο διάστημα, ενώ προσφέρει μια σημαντική ανανέωση στην καθημερινότητά σου, με μια έντονη κοινωνικότητα, που σε βοηθά να χαλαρώσεις και να ζήσεις σε πιο ανάλαφρους ρυθμούς!\nΥΓ. Ωστόσο, ο Άρης μπορεί να δημιουργήσει εστίες εντάσεων και διαπληκτισμών, ιδιαίτερα στον οικογενειακό τομέα. Γι’ αυτό, καλό είναι το επόμενο διάστημα να είσαι πολύ προσεκτικός στον τρόπο που διαχειρίζεσαι τις προσωπικές σχέσεις, αλλά και τις συνεργασίες σου στον επαγγελματικό τομέα, προκειμένου να κρατήσεις τις ισορροπίες!\nΜε τον Παρθένο αν βρείτε μια φόρμουλα επικοινωνίας μπορείτε να κάνετε πολλά! Με τον Ζυγό είναι μια περίοδος που μπορείτε να επικοινωνήσετε πιο ουσιαστικά!\nΦίλε Ζυγέ, μην αφήνεις τα εσωτερικά διλήμματα ή τις αμφιβολίες να σκοτεινιάζουν την οπτική σου! Η Πανσέληνος αυτή έχει έντονα συναισθηματικό χαρακτήρα και είναι πολύ πιθανό να δημιουργήσει μια τρικυμία συναισθημάτων, που δεν σε βοηθά να αντιληφθείς καθαρά που νιώθεις εσύ, αλλά και αυτό που νιώθουν οι άλλοι απέναντί σου, και ιδιαίτερα ο σύντροφός σου. Πολύ πιθανά να νιώσεις πως οι άλλοι δεν σε καταλαβαίνουν όσο θα ήθελες! Ίσως ακόμα να γίνεις πιο απαιτητικός στα θέλω σου. Όπως και να ‘χει, η εκτόνωση έρχεται μέσα από την ερωτική σου ζωή, που την περίοδο αυτή φαίνεται να γίνεται πιο έντονη και σου δίνει δυνατές ερωτικές εμπειρίες και στιγμές! Όμως, και οικονομικά ζητήματα μπορεί να προκύψουν, από αυτά της καθημερινότητας όπως λογαριασμοί, τράπεζες κλπ. που ενδεχομένως να σε δυσκολέψουν!\nΚαι βέβαια, υπάρχει ένα παρασκήνιο, που λειτουργεί με ιδιαίτερα θετικό τρόπο για σένα, είτε αυτό αφορά την εξέλιξη σε ένα προσωπικό σου ζήτημα, είτε μια συνεργασία σου. Δεν αποκλείεται εσύ να λειτουργήσεις με έναν πιο μυστικό ή παρασκηνιακό τρόπο, προετοιμάζοντας κάποια σχέδια, τα οποία παίρνουν μια πολύ θετική κατεύθυνση. Ίσως ακόμα, την περίοδο αυτή ένας έρωτας μυστικός ή παρασκηνιακός, να σου χαρίσει πολύ δυνατά συναισθήματα και συγκινήσεις!\nΥΓ. Την εποχή αυτή φρόντισε να είσαι πολύ επιφυλακτικός σε οικονομικές συζητήσεις ή ανοίγματα και να αποφύγεις οτιδήποτε μπορεί να εμπεριέχει ρίσκο, γιατί ενδεχομένως να υπάρξουν ακόμα και απώλειες. Επίσης, πρόσεξε τον τρόπο με τον οποίο διαχειρίζεσαι τα χρήματά σου, γιατί μια τάση σπατάλης μπορεί να σε βγάλει εύκολα εκτός προϋπολογισμού!\nΜε τον Παρθένο, η ιστορία σας εξελίσσεται παρασκηνιακά, αλλά με πολλή ένταση και πάθος! Με τον Ταύρο ζεις μοναδικές ερωτικές στιγμές!\nΦίλε Υδροχόε, το να οργανώσεις τα του… οίκου σου, θα σε βοηθήσει να προχωρήσεις ανεμπόδιστος και στις υπόλοιπες επιδιώξεις σου! Η Πανσέληνος σου προσφέρει μια σημαντική ευκαιρία να επιλύσεις οτιδήποτε σε έχει απασχολήσει στον τομέα του σπιτιού και της οικογένειας. Τώρα αναλαμβάνεις δράση, πολύ πιθανόν να χρειαστεί να ξοδέψεις και κάποια χρήματα, είτε για να ανακαινίσεις έναν χώρο, είτε για να κάνεις κάποιες επιδιορθώσεις! Πολύ καλή εποχή για να αποκαταστήσεις και σχέσεις που μπορεί να πέρασαν από δυσκολίες. Αλλά και σε επαγγελματικό επίπεδο, τώρα μπορείς να κυνηγήσεις τους στόχους σου, αρκεί να είσαι απόλυτα οργανωμένος και μεθοδικός.\nΙδιαίτερα για εσένα του δεύτερου δεκαήμερου, η περίοδος αυτή που μπορεί να σου φέρει μια σημαντική διευκόλυνση στα οικονομικά σου, που τώρα ενισχύονται με κάποιο τρόπο… Μια χρηματοδότηση, ένα bonus από την δουλειά σου, ένας δανεισμός ή ακόμα και μία στήριξη από τον σύντροφο ή τους συνεργάτες, μπορεί να είναι αυτό που περίμενες, για να ανασάνεις!\nΥΓ. Και βέβαια, η εποχή αυτή ενισχύει ιδιαίτερα την ερωτική σου ζωή, δίνοντάς σου τη δυνατότητα να βιώσεις πολύ υψηλού επιπέδου ερωτικές εμπειρίες, που μπορεί να γίνουν η αιτία να δεις κάποιο πρόσωπο με άλλα μάτια… Είναι μια εποχή που το παιχνίδι των αισθήσεων αποκτά ιδιαίτερο ενδιαφέρον και σε απογειώνει!\nΜε τον Παρθένο, η χημεία και το πάθος είναι πολύ δυνατά! Με τον Σκορπιό, αλλά και τον Ταύρο, μια συνεργασία μπορεί να αποβεί πολύ ωφέλιμη και για τους δυο σας!\nΑγαπητέ Καρκίνε, το οικείο περιβάλλον σου αποτελεί πάντα το καταφύγιό σου… αλλά μήπως ήρθε η ώρα να βγεις έξω από αυτό; Η Πανσέληνος αυτή σου θυμίζει τα ευεργετικά οφέλη της φιλίας και φέρνει πιο κοντά σου τα πρόσωπα εκείνα, με τα οποία μπορείς να μοιραστείς τον χρόνο σου, τις στιγμές σου, το συναίσθημά σου. Γίνεσαι πιο κοινωνικός, ενώ σου δίνεται η δυνατότητα να απολαύσεις την πιο χαλαρή πλευρά της ζωής, να φλερτάρεις, να ανανεωθείς… Παράλληλα, έρχεσαι πιο κοντά στις επιδιώξεις σου, ολοκληρώνοντας κάποια σχέδια που έχεις ξεκινήσει να υλοποιείς το τελευταίο διάστημα. Ο κύκλος αυτός σου δίνει την δυνατότητα να εκμεταλλευτείς και να επωφεληθείς μέσα από την επικοινωνία, προάγοντας τα θέματα που σε ενδιαφέρουν… Συζητήσεις, επαφές και διαπραγματεύσεις, μπορεί να σου δώσουν σημαντικές εξελίξεις, ενώ μια συμφωνία ή μια διαπραγμάτευση μπορεί να καταλήξει σε επιτυχές αποτέλεσμα!\nΚυρίαρχος ο έρωτας όλο το διάστημα που ακολουθεί, σε φέρνει πιο κοντά σε ένα πρόσωπο από το παρελθόν σου, με το οποίο το συναίσθημα είναι ακόμα πολύ ισχυρό μεταξύ σας. Από την άλλη μεριά και ιδιαίτερα για εσένα του πρώτου δεκαημέρου, η περίοδος αυτή σου ανοίγει την πόρτα σε έναν έρωτα με ιδιαίτερα ρομαντικά και συναισθηματικά χαρακτηριστικά! Ιδιαίτερα για εσένα του δεύτερου δεκαήμερου, το διάστημα που ακολουθεί έχει πολύ μεγάλη κινητικότητα, ανοίγματα, δραστηριότητες και νέα ενδιαφέροντά, που σε βάζουν σε έναν ολοκαίνουργο κόσμο, φέρνοντας στη ζωή σου και νέα πρόσωπα, με τα οποία φαίνεται πως κάτι έχεις να ανταλλάξεις, ή ακόμα και να επωφεληθείς! Οι μετακινήσεις βρίσκονται σε πρώτη προτεραιότητα, ενδεχομένως και κάποια μικρά ταξιδάκια να σε βγάλουν από τους ρυθμούς της καθημερινότητας και να σε ανανεώσουν. Δεν αποκλείεται να υπάρξει μια σημαντική βελτίωση σε συγγενικές σχέσεις, ενώ ο έρωτας μπορεί να χτυπήσει την πόρτα σου, χαρίζοντας στην ψυχή σου τα δώρα του…\nΥΓ. Για εσένα του τρίτου δεκαημέρου, η περίοδος αυτή ενισχύει πολύ οτιδήποτε αφορά τα θέματα του σπιτιού και της οικογένειας, ενώ βελτιώνει σημαντικά τις σχέσεις σου στον οικογενειακό χώρο ενισχύοντας την επικοινωνία σου με τα πρόσωπα που συνυπάρχεις.\nΜε τον Ταύρο έρχεστε ακόμα πιο κοντά, ενώ με τον Σκορπιό αλλά και τον Ιχθύ μπορεί να ζήσεις πολύ όμορφες στιγμές! Με τον Παρθένο μπορείς να συνεργαστείς πολύ αρμονικά!\nΦίλε Σκορπιέ, ήρθε η ώρα να αποδείξεις τι έχεις μάθει από τις σχέσεις σου και την διαχείρισή τους… Η Πανσέληνος αυτή, από την μία μεριά σε φέρνει αντιμέτωπο, με σχέσεις ή συνεργασίες που με κάποιο τρόπο σε προβληματίζουν, καθώς υπάρχει διάσταση απόψεων που μπορεί να οδηγεί σε αντιπαραθέσεις και συγκρούσεις, τόσο στην προσωπική όσο και στην επαγγελματική σου ζωή. Από την άλλη μεριά βεβαίως, δεν αποκλείεται και η επιστροφή ενός προσώπου από το παρελθόν (ιδιαίτερα για σένα του πρώτου δεκαημέρου), που τροφοδοτεί και πάλι το συναίσθημά σου, ανοίγοντας έναν νέο κύκλο στο μεταξύ σας! Ωστόσο είναι σημαντικό να είσαι απόλυτα ξεκάθαρος στα θέλω σου, γιατί το συναίσθημα έχει πάντα την τάση να παραπλανεί…\nΓια εσένα του δεύτερου δεκαήμερου, είναι μια εποχή που σε φέρνει πιο κοντά στις επιδιώξεις, στους στόχους και στις φιλοδοξίες σου. Σου ανοίγει ευκαιρίες, μέσα από τις οποίες μπορεί να επωφεληθείς σε επαγγελματικό επίπεδο, ενώ δεν αποκλείεται να υπάρξει μια σημαντική βοήθεια μέσα από τον φιλικό κύκλο, ο οποίος όλο το διάστημα αυτό λειτουργεί ιδιαίτερα υποστηρικτικά απέναντί σου. Η κοινωνική σου ζωή ενισχύεται και ανανεώνεται. Βγαίνεις περισσότερο έξω και γνωρίζεις νέα πρόσωπα, που είτε θα εξελιχθούν σε πολύτιμες φιλίες, είτε σε ερωτικές σχέσεις, με πολύ όμορφες προδιαγραφές και προεκτάσεις.\nΥΓ. Μυστικές συζητήσεις και διαπραγματεύσεις μπορεί να σου δώσουν πολύ θετικές εξελίξεις στα σχέδια και τις φιλοδοξίες σου, που λίγο παρακάτω θα μπορέσουν να υλοποιηθούν!\nΜε τον Ταύρο μπορεί μεταξύ σας να προκύψουν εντάσεις και αντιπαραθέσεις. Με τον Παρθένο έχετε πολλά να μοιραστείτε!\nΑγαπητέ Ιχθύ, ο κόσμος των ονείρων σου συχνά είναι πιο πραγματικός από ό,τι διαδραματίζεται στην καθημερινότητά σου. Δεν έχεις παρά να τον πιστέψεις και να τον φέρεις στην ζωή σου! Η Πανσέληνος σε βοηθά να ολοκληρώσεις επαφές και συζητήσεις που έμειναν σε εκκρεμότητα την προηγούμενη περίοδο, γεγονός που θα βοηθήσει πολύ τα σχέδια και τους στόχους σου. Η περίοδος αυτή φέρνει κοντά σου πρόσωπα (ενδεχομένως και μέσα από το συγγενικό περιβάλλον), που στέκονται αρωγοί στην κάθε προσπάθειά σου, ενώ βελτιώνει αισθητά τις σχέσεις σου μαζί τους! Υπάρχει έντονη κινητικότητα, ενδιαφέροντα, δραστηριότητες, που δημιουργούν ένα πιο όμορφο περιβάλλον γύρω σου, δίνοντάς σου την δυνατότητα και νέων γνωριμιών!\nΔεν αποκλείεται (και ιδιαίτερα για σένα του πρώτου δεκαημέρου) να θελήσεις να ανοίξεις εκ νέου έναν κύκλο στην ερωτική σου ζωή, με ένα πρόσωπο από το παρελθόν. Επίσης, οι νέες γνωριμίες που έρχονται τώρα στο προσκήνιο, μπορεί να εγείρουν τη διάθεσή σου για ερωτικό παιχνίδι και συγκινήσεις. Σε αντίστοιχο κλίμα κινείσαι και εσύ του δεύτερου δεκαήμερου, με την Αφροδίτη και τον Δία απέναντί σου. Είναι μια εποχή ευκαιριών, που σου ανοίγει πόρτες που μέχρι χτες μπορεί να έμοιαζαν ερμητικά κλειστές, ενώ τα νέα δεδομένα που έρχονται τώρα στο προσκήνιο, μπορεί να αφορούν σε επαγγελματικά ανοίγματα και οικονομικές βελτιώσεις. Φυσικά, το σενάριο μπορεί να αναφέρεται και σε έναν μεγάλο έρωτα… Αν όχι τώρα, πότε;\nΥΓ. Για εσένα του τρίτου δεκαημέρου ωστόσο, ο Άρης που περνά στο δικό σου δεκαήμερο δημιουργεί ένα περιβάλλον αντιπαραθέσεων κι εντάσεων, τόσο στο σπίτι όσο και στη δουλειά, γι’ αυτό χρειάζεται να κρατήσεις χαμηλούς τόνους, έτσι ώστε να μπορέσει να διατηρήσεις τις ισορροπίες.\nΜε τον Παρθένο μπορείς να έχεις πολύ σημαντικές εξελίξεις, ενώ με τον Σκορπιό και τον Ταύρο, υπάρχει πολύ δυνατή χημεία μεταξύ σας!\nΦίλε Κριέ, μπορεί ο παρορμητισμός να σε χαρακτηρίζει, αλλά στην συγκεκριμένη φάση μάλλον πρέπει να συγκρατηθείς! Η Πανσέληνος ενεργοποιεί τα θέματα των οικονομικών, που σε ταλαιπωρούν τον τελευταίο καιρό με τον ένα ή τον άλλο τρόπο. Πολύ πιθανόν τώρα να πρέπει να δώσεις μια ουσιαστική λύση, γι’ αυτό είναι καλό να αποφύγεις την όποια παρορμητική κίνηση, καθώς μια τάση για σπατάλη μπορεί να σε βγάλει εκτός προϋπολογισμού. Από την άλλη μεριά, και ιδιαίτερα για σένα του πρώτου δεκαημέρου, η περίοδος αυτή εγείρει έντονη συναισθηματική φόρτιση, σου δημιουργεί την ανάγκη να έρθεις πιο κοντά σε ένα πρόσωπο με το οποίο μοιράζεσαι έντονα συναισθήματα και δυνατές ερωτικές στιγμές, γεγονός που ανεβάζει την αδρεναλίνη σου στα ύψη!\nΓια σένα του δεύτερου δεκαήμερου, οι επαγγελματικές εξελίξεις μπορεί να είναι αυτές που περίμενες για να μπεις στη διαδικασία των αλλαγών, μια και οι ευκαιρίες που ανοίγονται τώρα μπροστά σου, έχουν πολύ ενθαρρυντικό χαρακτήρα! Ίσως ακόμα και ένας έρωτας που… ''παίζει'' στον εργασιακό χώρο, πολύ πιθανά να εκδηλωθεί ανοιχτά, δημιουργώντας όμορφες συνθήκες στην καθημερινότητα σου!\nΥΓ. Για εσένα του τρίτου δεκαημέρου, η παρουσία του Άρη αλλά και του Ερμή στο δικό σου δεκαήμερο, απαιτούν την προσοχή σου σε σχέση με τα πρόσωπα που συνυπάρχεις, τόσο στην προσωπική όσο και στην επαγγελματική σου ζωή, προκειμένου να αποφύγεις αντιπαραθέσεις.\nΜε τον Ζυγό αλλά και τον Σκορπιό, το κλίμα στο μεταξύ σας προσφέρει υψηλού επιπέδου εμπειρίες και συγκινήσεις!\nΑγαπητέ Λέοντα, καλό είναι να αξιοποιήσεις την γοητεία σου την περίοδο αυτή, γιατί αν προσπαθήσεις να επιβληθείς με πιο απόλυτο τρόπο, δεν είναι σίγουρο πως θα τα καταφέρεις! Η Πανσέληνος αυτή, ενεργοποιεί τα επαγγελματικά σου, που ενδεχομένως με κάποιο τρόπο να σε δυσκολέψουν με αντιπαραθέσεις και συγκρούσεις που έχουν την ρίζα τους στο παρελθόν, αλλά τώρα επανέρχονται με έναν πιο οξύ τρόπο… Σαφώς και μπορείς να διεκδικήσεις ό,τι επιθυμείς, το θέμα όμως είναι ο τρόπος! Το διάστημα αυτό πρέπει να επιστρατεύσεις όλη σου τη διπλωματία και την ευελιξία, γιατί συχνά μπορεί να βρεθείς μπροστά σε συμπεριφορές με απόλυτο χαρακτήρα απέναντί σου κι αυτό να προκαλέσει την αντίδρασή σου. Παρόλα αυτά, είναι μια εποχή που μπορείς να ολοκληρώσεις μια προσπάθεια την οποία ενδεχομένως έχεις ξεκινήσει το προηγούμενο διάστημα, μόνο που καλό είναι να έχεις στο μυαλό σου πως χρειάζονται ειδικοί χειρισμοί (ιδιαίτερα για σένα του πρώτου δεκαημέρου).\nΑπό την άλλη μεριά, τα οικονομικά σου το διάστημα αυτό μπαίνουν σε μια νέα κατεύθυνση, πιο αισιόδοξη, πιο φωτεινή. Σου δίνεται η δυνατότητα νέων ανοιγμάτων, νέων ευκαιριών, ή ακόμα και λύσεων στα προβλήματα που μέχρι τώρα φαινόταν να αξεπέραστα! Βεβαίως, μια τάση σπατάλης και καλοπέρασης θα την έχεις, και αυτό είναι που πρέπει να προσέξεις περισσότερο, γιατί πολύ εύκολα μπορεί να βγεις εκτός προϋπολογισμού!\nΥΓ. Για σένα του τρίτου δεκαημέρου, μπορεί να υπάρξουν ευχάριστες ειδήσεις, ευχάριστες συζητήσεις ή ακόμα και ουσιαστικές διευθετήσεις, μέσα από τις οποίες θα βγεις σημαντικά ωφελημένος!\nΜε τον Ζυγό μπορείτε όχι μόνο να συνεννοηθείτε, αλλά και να περάσετε πολύ καλά! Μεγαλύτερη προσοχή με τον Σκορπιό ή με τον Ταύρο γιατί ενδεχομένως το κλίμα στο μεταξύ σας να έχει αρκετή ένταση!\nΑγαπητέ Τοξότη, το κλειδί της επιτυχίας για σένα είναι να οργανωθείς και να βάλεις συγκεκριμένους στόχους! Παράλληλα, η ανάληψη πρωτοβουλιών επιβάλλεται! Τώρα, οτιδήποτε έχει να κάνει με τα επαγγελματικά σου, τις συνεργασίες σου και τις υποθέσεις σου γενικότερα, φαίνεται πως με κάποιο τρόπο σε πιέζει… Πολύ πιθανόν να υπάρχουν εκκρεμότητες, στις οποίες χρειάζεται να αφιερώσεις περισσότερο χρόνο, ή ακόμα να βρεθείς μπροστά σε συμπεριφορές που προσπαθούν να σου επιβληθούν. Ίσως ακόμα, αλλά να περιμένεις και άλλα να βγουν μπροστά σου… Τίποτα δεν είναι σίγουρο στον κύκλο αυτόν, υπάρχει μια ρευστότητα που δεν εξυπηρετεί τα σχέδιά σου ή δεν σε βοηθά να εκτιμήσεις τις καταστάσεις με τον σωστό τρόπο. Γι’ αυτό καλό είναι να αποφύγεις συνεργασίες και να διεκδικήσεις τον στόχο σου με τον καλύτερο τρόπο και κυρίως… μόνος σου! Βεβαίως, δεν αποκλείεται στον κύκλο αυτόν να καταφέρεις να ολοκληρώσεις μια προσπάθειά σου ή μια εργασία που έχεις ξεκινήσει εδώ και καιρό, ιδιαίτερα εσύ του πρώτου δεκαημέρου).\nΓια εσένα ωστόσο του δεύτερου δεκαήμερου, η περίοδος αυτή μπορεί να έχει σημαντικές εξελίξεις και σε θέματα που έχουν να κάνουν με το σπίτι και την οικογένεια. Μια στήριξη, μια βοήθεια, μπορεί πραγματικά να σου λύσει τα χέρια, καθώς επίσης και αν έχεις κατά νου την δημιουργία μιας δουλειάς, που έχει σαν έδρα το σπίτι σου, τώρα είναι η κατάλληλη εποχή να τη δρομολογήσεις. Δεν αποκλείεται να βρεθούν και λύσεις σε θέματα που έχουν να κάνουν με το σπίτι, από εκεί που δεν το περιμένεις, γεγονός που θα σε ανακουφίσει!\nΥΓ. Για σένα του τρίτου δεκαήμερου ωστόσο, η παρουσία του Άρη από το ζώδιό της Παρθένου μπορεί να δημιουργήσει εντάσεις, κυρίως στις σχέσεις σου με συγγενικά πρόσωπα, αλλά και συνεργάτες. Ευελιξία και χαμηλοί τόνοι, είναι δύο βασικά συστατικά που θα σε βοηθήσουν να ξεγλιστρήσεις από τα δύσκολα!\nΜε τον Ταύρο, καλό είναι να κινηθείς ευέλικτα, γιατί το κλίμα μεταξύ σας έχει αρκετή ένταση! Με τον Παρθένο μπορείς να πετύχεις καλή συνεργασία και καλές συμφωνίες.\nΗμερομηνία Τροποποίησης: 24-10-2015 17:19:00


Οι νοσοκομειακοί γιατροί Αθήνας- Πειραιά κάνουν προτάσεις για την εκπαίδευση των νέων γιατρών - Iatropedia\nΟι νοσοκομειακοί γιατροί Αθήνας- Πειραιά κάνουν προτάσεις για την εκπαίδευση των νέων γιατρών\nΕκτός τόπου και χρόνου κρίνουν τις προτάσεις της Αριστοτέλους για την εξειδίκευση των νέων γιατρών, οι εκπρόσωποι της ΕΙΝΑΠ. Αντί των ανεδαφικών προτάσεων του υπουργείου, οι νοσοκομειακοί γιατροί Αθήνας - Πειραιά δίνουν συγκεκριμένες προτάσεις στον υπουργό Υγείας, Ανδρέα Ξανθό ώστε να αναβαθμιστεί η εκπαίδευση των νέων γιατρών.\nΔιαβάστε παρακάτω την επιστολή της ΕΙΝΑΠ προς τον Ανδρέα Ξανθό:\nΟι προτάσεις του ΚΕΣΥ για την εκπαίδευση και τις εξετάσεις των ειδικευομένων απορρίπτονται διότι δεν ανταποκρίνονται στην πραγματικότητα των σημερινών δεδομένων. Η ιατρική εκπαίδευση στην Ελλάδα δεν βρίσκεται στο επίπεδο που θα έπρεπε να χαρακτηρίζει μια ευρωπαϊκή χώρα και αυτό οφείλεται στις μεγάλες ελλείψεις προσωπικού και σχεδιασμού.\nΕίναι σήμερα σαφές πως η ιατρική εκπαίδευση στη χώρα δεν στηρίζεται σε κανένα πλαίσιο και ότι η υπάρχουσα νομοθεσία δεν τηρείται . Αν κανείς προσθέσει και τις καταστροφικές πολιτικές των μνημονίων στην υγεία με την υποστελέχωση, την εντατικοποίηση της εργασίας και την ελαστικοποίηση των εργασιακών σχέσεων, την επιχειρειθείσα άκρατη ιδιωτικοποίηση, τη φυγή των νέων γιατρών, την όλο και μεγαλύτερη εξάρτηση της εκπαίδευσης από τις φαρμακευτικές εταιρείες, δεν μπορεί παρά να συμφωνήσει ότι το σύστημα εκπαίδευσης και μετεκπαίδευσης πρέπει να υποστεί αλλαγές.\nΣε ένα δημόσιο σύστημα υγείας που θα παρέχει σύγχρονη, δωρεάν, καθολική περίθαλψη απαιτείται μια νέα, σύγχρονη δημόσια υγειονομική εκπαίδευση. Αυτό απαιτεί ένα καθορισμένο πλαίσιο που προτείνουμε :\n-Αναβάθμιση και ενεργοποίηση του πραγματικού ρόλου των Επιστημονικών Συμβουλίων. Δηλαδή, έλεγχος της εκπαιδευτικής διαδικασίας εκπαιδευτών και εκπαιδευομένων, έλεγχος προγραμμάτων εκπαίδευσης τμημάτων, έλεγχος προγραμμάτων χειρουργείων.\n-Επιτροπή εκπαίδευσης ανά ειδικότητα αποτελούμενη από γιατρούς ΕΣΥ (75%) και πανεπιστημιακούς (25%) για ενιαίο πρόγραμμα εκπαίδευσης.\n-Επιλογή εκπαιδευτών από τα τμήματα και τις κλινικές ανάλογα με τα προσόντα και τις ικανότητές τους.\n-Τα δημόσια νοσοκομεία να γίνονται Κέντρα Εκπαίδευσης, Μετεκπαίδευσης και Έρευνας Ιατρών.\n-Χρόνος ειδικευόμενων και ειδικευμένων στο καθημερινό πρωινό ωράριο, αφιερωμένος στα εκπαιδευτικά προγράμματα.\n-Κρατική χρηματοδότηση όλων των εκπαιδευτικών προγραμμάτων από το υπουργείο Υγείας σε κάθε νοσοκομείο του ΕΣΥ.\nTags: ΕΙΔΙΚΕΥΟΜΕΝΟΙ, ΕΙΝΑΠ, ΝΕΟΙ ΓΙΑΤΡΟΙ, ΝΟΣΟΚΟΜΕΙΑ, ΥΠΟΥΡΓΕΙΟ ΥΓΕΙΑΣ


ΤΟ ΣΤΑΥΡΟΥΔΑΚΙ: Το σπίτι του Αγίου Εφραίμ στα Τρίκαλα 631 ετών και άνω. (βίντεο)\nΤο σπίτι του Αγίου Εφραίμ στα Τρίκαλα 631 ετών και άνω. (βίντεο)\nΑφιερωμένο στους Τρικαλινούς!!\nΤο σπίτι του Αγίου Εφραίμ στα Τρίκαλα 631 ετών και άνω δίπλα στον Ληθαίο στην Λάκμωνος. Εύχομαι ο Άγιος να προστατεύει πάντα την γενέτειρα πατρίδα του. Όμορφη πόλη όμορφοι άνθρωποι με δυνατή πίστη να είστε καλά. Επιθυμία μου είναι σε αυτό το σπίτι να μεριμνήσουν οι αρμόδιοι να χτιστεί η εκκλησία του ως ευλογία της πόλης σας που έγινε και δικιά μου πόλη!!!


Πιο κοντά στην ανάγνωση του μυαλού οι επιστήμονες\nΠαρακολουθώντας το σχηματισμό των λέξεων την ώρα που παράγονται οι ήχοι, ερευνητές ανακάλυψαν για πρώτη φορά σήματα του εγκεφάλου που τους δίνουν τη δυνατότητα να διαβάσουν τη σκέψη.\nΆδεια μια φορά το χρόνο? Καλά, εντάξει - αλλά μην περιμένετε ότι θα αποδίδετε στη δουλειά σας: είμαστε πλέον τόσο πιεσμένοι από την εργασία μας και όσα γίνονται, ώστε χρειαζόμαστε άδεια κάθε 62 μέρες, για να μη σωριαστούμε κάτω.\nΜια εξαιρετικά επικίνδυνη μορφή χοληστερίνης, που αυξάνει τον κίνδυνο εμφράγματος και εγκεφαλικού περισσότερο απ’ ό,τι οι ήδη γνωστές, εντόπισαν επιστήμονες από το Πανεπιστήμιο του Ουώργουϊκ. Η μορφή αυτή είναι συνηθισμένη στους πάσχοντες από τύπου 2 διαβήτη και στους ηλικιωμένους.\nΜε μία σελίδα στο facebook που την ονόμασε «νεφρική νόσος και η αδύναμη μητέρα μου», η Kirti Dwivedi κατάφερε να βρει στη μητέρα της συμβατό δότη νεφρού.\nΈφτιαξαν κάθισμα - γιατρό στο αυτοκίνητο\nΈνα νέο, ψηφιακό κάθισμα αυτοκινήτου – καρδιογράφο αναπτύσσει η αυτοκινητοβιομηχανία Ford, με σκοπό να «πατήσει φρένο» στα ατυχήματα που συμβαίνουν στο δρόμο όταν ο οδηγός υποστεί έμφραγμα.\nΟι βουβουζέλες μεταδίδουν ασθένειες\nΟι βουβουζέλες - τα πνευστά από πλαστικό που έγιναν παγκοσμίως γνωστά κατά το περυσινό Μουντιάλ - όχι μόνον είναι πηγή ηχορύπανσης, αλλά μπορεί και να μεταδίδουν ασθένειες, προειδοποιούν βρετανοί ειδικοί.\nΟ άνθρωπος που «ξεκλειδώνει» τα αυτοάνοσα νοσήματα\nΟ καθηγητής Παθολογικής Φυσιολογίας Χαράλαμπος Μουτσόπουλος ήθελε να γίνει γιατρός από τότε που θυμάται τον εαυτό του. Σήμερα, στα 67 του χρόνια, θεωρείται παγκόσμια αυθεντία στα αυτοάνοσα νοσήματα και έχει στο ενεργητικό του ανακαλύψεις σωτήριες για δεκάδες χιλιάδες ανθρώπους.\nΑνώδυνη επέµβαση για το διάφραγµα\nΜια νέα επέµβαση πλαστικής του ρινικού διαφράγµατος επιτρέπει στους ασθενείς να επιστρέψουν σπίτι τους 6-7 ώρες µετά, χωρίςπόνο, αιµορραγία ή οίδηµα.\nΠανελλαδικές: Το λίγο στρες κάνει καλό\nΌσοι διαβάσουν έως την τελευταία στιγμή για τις πανελλαδικές εξετάσεις μπορούν να απομνημονεύσουν καλύτερα τα μαθήματά τους, καθώς το στρες που προκαλούν στον οργανισμό τους, βοηθά τη μνήμη και τη γνωσιακή λειτουργία.\nΦάρμακο αποτρέπει την τύφλωση στην τρίτη ηλικία\nΈνα φάρμακο έλαβε πρόσφατα από των Ευρωπαϊκό Οργανισμό Φαρμάκων θετική γνωμοδότηση για το οίδημα που οφείλεται σε θρόμβωση της κεντρικής φλέβας του αμφιβληστροειδούς, το οποίο εάν δεν αντιμετωπιστεί οδηγεί σε τύφλωση.\nΗλεκτρονική μύτη «μυρίζει» τον καρκίνο\nΜια ηλεκτρονική μύτη που μπορεί να ανιχνεύσει τον καρκίνο από την ανάσα των ασθενών επινόησαν Ισραηλινοί ερευνητές. Η «μύτη» μπορεί να ξεχωρίσει τους πάσχοντες από τους υγιείς εθελοντές, αλλά και διαφορετικά είδη καρκίνου μεταξύ τους.\nΟ γιατρός θα σας δεχθεί στο iPad\nΔιάγνωση µέσω iPad και iPhone θα µπορούννα κάνουν οι γιατροί µετά το «πράσινο φως» που έδωσε ο Αµερικανικός Οργανισµός Τροφίµων και Φαρµάκων (FDA)για τη χρήσητης ειδικής απεικονιστικής εφαρµογής Mobile MIM.\nΣυμβουλές για Πάσχα χωρίς ατυχήματα\nΚάθε χρόνο την περίοδο του Πάσχα 30.000 άτομα τραυματίζονται σε τροχαία, ενώ το 70% των ατυχημάτων από βεγγαλικά έχουν θύματα παιδιά 10-14 ετών. Ειδικές οδηγίες και συμβουλές για την πρόληψη των ατυχημάτων εξέδωσε το Χαμόγελο του Παιδιού.


Καλώδιο patch οπτικής ίνας 2m. 04.023.0214 - alifragis.com.gr\nHOME Καλώδια Δικτύου Patch cord Καλώδιο patch οπτικής ίνας 2m. 04.023.0214\nΚαλώδιο patch οπτικής ίνας 2m. 04.023.0214\nΚαλώδιο Patch οπτικής ίνας 2 μέτρα μήκος ST/SC - 62.50/125 duplex πολύτροπο.\nΚαλώδιο Patch οπτικής ίνας 2 μέτρα μήκος.\nΤύπος οπτικής: 62.50/125


Εκεί το έχασε - SPORTSFEED\nΗ Βουλιαγμένη έχασε τον πρώτο προς διεκδίκηση τίτλο της φετινής σεζόν, αυτόν του λεν τρόφι. Το κακό ξεκίνημα και τα τραγικά ποσοστά στον παίκτη παραπάνω ήταν δύο στοιχεία που της κόστισαν στον ημιτελικό.\nΜε άδεια χέρια επέστρεψε από την Ιμπέρια η Βουλιαγμένη, αφού η ήττα από την Πάντοβα στον ημιτελικό του λεν τρόφι τα στέρησε τη δυνατότητα να διεκδικήσει έναν ακόμα ευρωπαϊκό τίτλο. Μερικά 24ωρα μετά την επιστροφή της ομάδας στην Ελλάδα, ο Κώστας Δήμου επιχειρεί να «εξηγήσει» τις αιτίες της ήττας από την ομάδα που θεωρητικά ήταν η πιο αδύναμη της τετράδας. Το νωθρό ξεκίνημα της Βουλιαγμένης και το τραγικό 0/8 στον παίκτη παραπάνω ήταν οι δύο προφανής λόγοι, που έφεραν τελικά την ήττα με 9-8. «Δεν παίξαμε καλά. Είχαμε πει από πριν ότι όλες οι ομάδες είναι αξιόλογες και για να κερδίσεις πρέπει να είσαι καλός. Εμείς δεν ήμασταν τόσο καλοί. Φάνηκαν κάποιες αδυναμίες που έχουμε, όπως για παράδειγμα η έλλειψη αγωνιστικού ρυθμού στο ξεκίνημα των παιχνιδιών. Αυτό οφείλεται στο γεγονός ότι μας λείπουν τα πολλά δυνατά παιχνίδια, κάτι που δεν συμβαίνει με τις ιταλικές και τις ουγγρικές. Έχουν πιο ανταγωνιστικά πρωταθλήματα κι ενώ δεν είναι οι σούπερ ομάδες έχουν έναν αγωνιστικό ρυθμό από το πρώτο ως το τελευταίο δευτερόλεπτο», τόνισε αρχικά ο προπονητής της Βουλιαγμένης.\nΑν το κακό ξεκίνημα κόστισε στην ομάδα του, το τραγικό ποσοστό της στον παίκτη παραπάνω της έκοψε ακόμα περισσότερο τα φτερά. «Το δεύτερο και επίσης σημαντικό κομμάτι του παιχνιδιού στο οποίο ήμασταν πολύ κακοί ήταν ο παίκτης παραπάνω, όπου τα ποσοστά μας ήταν τραγικά. Ίσως ήταν η πίεση για το αποτέλεσμα που μας δημιούργησε μία νευρικότητα στην τελική ενέργεια, λίγο η κούραση και η ταλαιπωρία, καθώς κάναμε μία μέρα ταξίδι. Είναι συνδυασμοί πραγμάτων που δεν μας επέτρεψαν να κερδίσουμε αυτό το παιχνίδι και να πάμε στον τελικό», πρόσθεσε ο Έλληνας προπονητής, που είδε την ομάδα του έστω και υπό αυτές τις συνθήκες να χάνει στο γκολ την πρόκριση: «Δεν μπορώ να πω ότι ήμασταν απαράδεκτοι, γιατί έστω και έτσι χάσαμε με ένα γκολ διαφορά και ήμασταν συνέχεια μέσα στο παιχνίδι. Αυτά τα παιχνίδια κρίνονται στις λεπτομέρειες. Λίγο ο ρυθμός, λίγο ο παίκτης παραπάνω και ήρθε η ήττα. Αν ήταν όλα ιδανικά θα κερδίζαμε με δύο-τρία γκολ διαφορά».\nΤο θαύμα δεν ήρθε


Ρώσοι ολιγάρχες στο στόχαστρο των ΗΠΑ - Η απάντηση Πούτιν - στο Καρφί\nΡώσοι ολιγάρχες στο στόχαστρο των ΗΠΑ – Η απάντηση Πούτιν\nΟ ασκός του Αιόλου άνοιξε τον Μάιο του 2017 στις ΗΠΑ με την ξαφνική απόφαση του Ντόναλντ Τραμπ να απολύσει τον επικεφαλής του FBI, Τζέιμς Κόμεϊ που εκείνη την περίοδο ερευνούσε την ανάμειξη της Ρωσίας στις προεδρικές εκλογές.\nΑν και η έρευνα του Κόμεϊ τότε γίνονταν στα τυπικά καθιερωμένα πλαίσια, η απρόσμενη αυτή κίνηση του Αμερικανού προέδρου, πυροδότησε σενάρια παρασκηνιακών σχέσεων του ίδιου του Τραμπ ή και κοντινών συνεργατών του, με τη Ρωσία. Μέσα σε αυτά τα σενάρια πιθανολογείται ότι η παρέμβαση των Ρώσων στις προεδρικές εκλογές είχε ως αποτέλεσμα να αναδειχτεί νικητής και πρόεδρος τον ΗΠΑ ο Ντόναλντ Τραμπ, έναντι της αντιπάλου του, Χίλαρι Κλίντον.\nΚαι ενώ από τις έρευνες, μέχρι στιγμής δεν έχει προκύψει κάποιο στοιχείο που να αποδεικνύει τη ρωσική εμπλοκή στις εκλογές, τα επεισόδια μεταξύ των δύο χωρών, φαίνεται να μην έχουν τέλος.\nΝέα φωτιά στο ήδη ψυχροπολεμικό κλίμα ΗΠΑ – Ρωσίας, ανάβει η δημοσιοποίηση της “λίστας των Ρώσων ολιγαρχών” από το Αμερικανικό υπουργείο Οικονομικών.\nΣυγκεκριμένα η επίμαχη λίστα αποτελείται από 210 ονόματα εκ των οποίων τα 104 ανήκουν σε αξιωματούχους – στενούς συνεργάτες του Ρώσου προέδρου, Βλάντιμιρ Πούτιν και τα 96 σε Ρώσους μεγαλοεπιχειρηματίες.\nΜερικά από τα ονόματα που ξεχωρίζουν στη λίστα όσων αφορά τους αξιωματούχους, είναι αυτό του πρωθυπουργού, Δημήτρι Μεντβέντεφ, του κυβερνητικού εκπροσώπου, Δημήτρι Πεσκόφ και του υπουργού εξωτερικών, Σεργκέι Λαβρόφ. Ενώ από το τμήμα που αφορά στους ολιγάρχες, οι πιο γνωστοί είναι ο δισεκατομμυριούχος, ιδιοκτήτης της ποδοσφαιρικής ομάδας Τσέλσι, Ρομάν Αμπράμοβιτς και ο μεγιστάνας των ΜΜΕ και της τεχνολογίας, Αλισέρ Ουσμάνοφ.\nΗ λίστα δημιουργήθηκε με βάση “αξιόπιστες δημόσιες πηγές”, καθώς και μία λίστα του περιοδικού Forbes με τους πλουσιότερους Ρώσους επιχειρηματίες.\nΟι δύο άξονες σύμφωνα με τους οποίους καταρτίστηκε η λίστα, βασίζονταν στο μέγεθος του πλούτου τους και στο πόσο στενές σχέσεις έχουν με τον Πούτιν.\nΑν και η αφορμή της σύνταξης του συγκεκριμένου καταλόγου έγινε στο πλαίσιο κυρώσεων που υιοθετήθηκαν έπειτα από ψήφιση σχετικού νόμου τον περασμένο Αύγουστο στις ΗΠΑ και αποτελεί κίνδυνο διακοπής της διεθνούς χρηματοδότησης προσώπων από τον στενό κύκλο του Πούτιν, η Ουάσιγκτον διευκρίνισε ότι η δημοσιοποίηση αυτή δεν έχει τέτοιο χαρακτήρα και δεν θα επηρεάσει τους Ρώσους ολιγάρχες.\nΠόλεμος δηλώσεων Πομπέο – Πεσκόφ\nΜε αφορμή το νέο κρούσμα στις σχέσεις ΗΠΑ – Ρωσίας, ο γενικός διευθυντής της CIA, Μάικ Πομπέο εξέφρασε την ανησυχία του για νέα ρωσική εμπλοκή στις ενδιάμεσες αμερικανικές εκλογές του Νοεμβρίου του 2018.\nΣτον αντίποδα, ο εκπρόσωπος του Κρεμλίνου Δημήτρι Πεσκόφ, κατηγόρησε τις ΗΠΑ ότι με τη δημοσιοποίηση της λίστας επιχειρούν να επηρεάσουν το αποτέλεσμα των ρωσικών προεδρικών εκλογών του Μαρτίου και του Απριλίου, και σχολίασε ότι αυτή η κίνηση των ΗΠΑ είναι καταδικασμένη να αποτύχει.\nΜετριοπαθής και επιφυλακτική ήταν η αντίδραση του Κρεμλίνου στη δημοσιοποίηση της λίστας από το υπουργείο εξωτερικών των ΗΠΑ.\nΟ αναπληρωτής πρωθυπουργός Αρκάντι Ντβορκόβιτς, το όνομα του οποίου επίσης φιγουράρει στη λίστα, ανέφερε ότι η Ρωσία θα παρακολουθεί την εξέλιξη της κατάστασης.\nΤο σχόλιο του Βλάντιμιρ Πούτιν ωστόσο, αν και χιουμοριστικό εμπεριείχε μια δόση ειρωνείας, “είναι προσβλητικό που παρέλειψαν το όνομά μου από τη λίστα” δήλωσε. Ο ρώσος πρόεδρος απέδωσε την δημοσιοποίηση της λίστας σε πολιτικές αντιπαραθέσεις στα εσωτερικά των ΗΠΑ, καθώς και σε προσωπικές επιθέσεις κατά του Αμερικανού προέδρου, Ντόναλντ Τραμπ.\nΣυγκεκριμένα είπε “Περιμέναμε αυτήν την λίστα και δεν σας κρύβω ότι ήμασταν έτοιμοι να πάρουμε αντίμετρα και μάλιστα σοβαρά, που θα οδηγούσαν τις σχέσεις μας με τις ΗΠΑ σε ένα μηδενικό σημείο. Ωστόσο προς το παρόν δεν θα προβούμε σε τέτοιες πρωτοβουλίες.”\nΠαρόλα αυτά υπογράμμισε ότι η Μόσχα θα συνεχίσει να οικοδομεί υπομονετικά τις σχέσεις της με την Ουάσιγκτον, στον βαθμό που οι ΗΠΑ το επιτρέπουν, τονίζοντας ότι “Εμείς ξέρουμε τι θέλουμε: θέλουμε να οικοδομήσουμε μακροχρόνιες και σταθερές σχέσεις βασισμένες στο διεθνές δίκαιο. Οι ΗΠΑ τι θέλουν; Πρέπει να αποφασίσουν.”\nΟ Ρώσος πρόεδρος τόνισε ότι η Ρωσία, παρότι δείχνει υπομονή σε πολλά ζητήματα, δεν είναι διατεθειμένη να κάνει διαρκώς υποχωρήσεις, ενώ δεν παρέλειψε να υπενθυμίσει στο ακροατήριο του την αντιρωσική προπαγάνδα της Δύσης.\nΟριστικό τέλος για το MEGA – Ραγδαίες εξελίξεις


Σοκ! Δείτε πως έχει παραμορφωθεί η Τζένιφερ Άνιστον από τις πλαστικές! Σοκ! Δείτε πως έχει παραμορφωθεί η Τζένιφερ Άνιστον από τις πλαστικές!\nΠαρασκευή 10 Ιουλίου 2020 03:45\nΑρχική ΔΗΜΟΦΙΛΗ Σοκ! Δείτε πω...\nΣοκ! Δείτε πως έχει παραμορφωθεί η Τζένιφερ Άνιστον από τις πλαστικές επεμβάσεις!\nΗ Τζένιφερ Άνιστον είναι σίγουρα μια από τις πιο εντυπωσιακές γυναίκες στο Hollywood. Κατά πολλούς βέβαια, μπορεί να μην είναι η ομορφότερη γυναίκα στον πλανήτη, αλλά όλοι παραδέχονται πως έχει γοητεία όσο λίγες. Τα πανέμορφα μάτια της αποτέλεσαν πηγή σχολιασμού στο παρελθόν από τον Μπραντ Πιτ, ενώ για τα υπέροχα μαλλιά της και το λαμπερό της χαμόγελο έχουν γραφτεί άπειρα άρθρα. Και ενώ η ίδια δεν έχει ποτέ της παραδεχτεί άμεσα πως έχει επέμβει αισθητικά στο πρόσωπό της, οι φήμες θέλουν να έχει κάνει μερικές πλαστικές επεμβάσεις.\nΗ μόνη επέμβαση για την οποία έχει μιλήσει μέχρι στιγμής, είναι αυτή στην μύτη της καθώς το διάφραγμά της την εμπόδιζε να αναπνέει σωστά. Όπως όμως ισχυρίζεται η Λόρι Χιλ, η οποία ειδικεύεται στην οδοντιατρική κοσμετολογία και φροντίζει μεταξύ άλλων να ξεσκεπάζει στο κανάλι της στο YouTube τις επεμβάσεις που έχουν κάνει οι διάσημοι είτε τις παραδέχονται είτε όχι, η Aniston έκανε ακόμα δύο εγχειρήσεις στη μύτη, λεπταίνοντας το κάτω μέρος.\nΗ Λόρι Χιλ φυσικά δεν μένει μόνο σε αυτή την αποκάλυψη. Η ίδια υποστηρίζει πως η ηθοποιός έχει ενισχύσει με filler τα χείλη της και πρόσθεσε fillers στα ζυγωματικά της.\nΠροσθέτει επίσης πως η Aniston μεταξύ άλλων κάνει συχνά μπότοξ χωρίς να υπερβάλλει και φυσικά χρησιμοποιεί πολλά καλλυντικά κατάλληλα για την επιδερμίδα της και κάνει θεραπείες για λάμψη και σύσφιξη.\nΓια περισσότερες πάντως λεπτομέρειες μπορείτε να δείτε το βίντεο που ακολουθεί.


Ο υπουργός Εμπορικής Ναυτιλίας κ. Κωτιάδης εισήχθη στο νοσοκομείο | Η ΡΟΔΙΑΚΗ\nΟ υπουργός Εμπορικής Ναυτιλίας κ. Κωτιάδης εισήχθη στο νοσοκομείο\nΦΛΑΣ στο παρελθόν - Εν Ρόδω Τρίτη 3 Οκτωβρίου 1957 Αριθ. Φύλλου 1938\nΗμερομηνία 03/10/17 19:00\nΟ κ. ΚΩΤΙΑΔΗΣ ΕΙΣΗΧΘΗ ΕΙΣ ΝΟΣΟΚΟΜΕΙΟΝ\nΑΘΗΝΑΙ 2. Ο Υπουργός Εμπορικής Ναυτιλίας κ. Κωτιάδης εισήλθεν εις το Νοσοκομείον “Ευαγγελισμός” προκειμένου να υποβληθή εις εγχείρησιν αμυγδαλεκτομής.\nΣΗΜΕΡΟΝ ΘΑ ΑΠΟΛΟΓΗΘΗ Ο ΔΑΣΟΝΟΜΟΣ ΚΟΛΟΒΟΣ\nΣήμερον ο δασονόμος Απόστ. Κολοβός, ο οποίος κρατείται εις το Τμήμα Μεταγωγών, θα προσαχθή εις τον κ. Ανακριτήν, όπου θα απολογηθεί επί της γνωστής υποθέσεως της αγοραπωλησίας του αγροκτήματος Κανδηλί. Ο Κολοβός θα προσαχθεί το απόγευμα, συνοδευόμενος υπό του δικηγόρου του, εκ της απολογίας του δε θα κριθεί εάν θα προφυλακιστεί ή όχι.\nΟΙ ΔΙΔΑΣΚΑΛΟΙ ΘΑ ΜΕΝΟΥΝ ΕΙΣ ΤΑ ΣΧΟΛΕΙΑ ΤΩΝ\nΔιά διαταγής του Υπουργού της Παιδείας κοινοποιηθείσης ενταύθα, κατά το διάστημα της δεκαπενθημέρου, λόγω της γρίππης, αργίας των Σχολείων δεν θα απομακρυνθούν των θέσεών των.\nΤο διδακτικόν προσωπικόν των σχολείων, προσερχόμενον καθημερινώς εις το σχολείον του, θα εκτελεί την εργασίαν των γραφείων των εκπαιδευτηρίων.\nΑΙ ΕΞΕΤΑΣΕΙΣ ΟΙΚΟΝΟΜΙΚΩΝ\nΔι’ αποφάσεως του Υπουργείου Εμπορικής Ναυτιλίας, αι εξετάσεις, προς απόκτησιν διπλώματος οικονομικού Β’ τάξεως του Εμπορικού Ναυτικού, θα διεξαχθούν την 15ην Νοεμβρίου. Πληροφορίαι παρέχονται παρά των κατά τόπους Λιμεναρχείων.\nΕπέστρεψε διά του πλοίου της γραμμής η Α.Σ. ο Μητροπολίτης κ. Σπυρίδων, περατώσας την ποιμαντορικήν περιοδείαν του εις Σύμην, Τήλον και Νίσυρον.\nΑΙ ΒΕΒΑΙΩΣΕΙΣ ΤΩΝ ΑΛΛΟΔΑΠΩΝ\nΔι’ εγκυκλίου του Υπουργού Εργασίας συνιστάται προς τας κατά τόπους επιθεωρήσεις εργασίας, όπως αύται μη εκδίδουν πιστοποιητικά και βεβαιώσεις των εις την περιφέρειάν των απασχολουμένων αλλοδαπών εάν προηγουμένως δεν συνεννοηθούν μετά της διευθύνσεως αδειών εργασίας αλλοδαπών.\nΤΑ ΑΠΟΤΕΛΕΣΜΑΤΑ ΤΗΣ Σ.Τ.Ε.Ρ.\nΚαθ’ α πληροφορούμεθα μεθαύριον Σάββατον θα θυροκολληθούν τα αποτελέσματα εις την Σχολήν Τουριστικών Επαγγελμάτων. Τα μαθήματα εις την ως άνω Σχολήν τα οποία επρόκειτο να αρχίσουν την προσεχή εβδομάδα ανεβλήθησαν διά την 15ην Οκτωβρίου.\nΕπέστρεψεν εξ Αθηνών ο βουλευτής Δωδεκανήσου κ. Γαβριήλ Χαρίτος. Κατά την διάρκειαν της εις Αθήνας παραμονής του ο κ. Χαρίτος προέβη εις ενεργείας προς επίλυσιν Δωδεκανησιακών ζητημάτων. Ο κ. Χαρίτος προ της επανόδου του είχε προσβληθεί εκ γρίππης.


Τσαπανίδου: Το μήνυμα αγάπης για τα γενέθλια των δίδυμων κοριτσιών!\nΗΟΜΕ News Ποπη Τσαπανιδου: Το μηνυμα αγαπης για τα γενεθλια των διδυμων κοριτσιων της!\nΠόπη Τσαπανίδου: Το μήνυμα αγάπης για τα γενέθλια των δίδυμων κοριτσιών της!\nΜε τον πιο τρυφερό και γλυκό τρόπο ευχήθηκε στις δίδυμες κόρες της η Πόπη Τσαπανίδου. Η γνωστή δημοσιογράφος βρίσκεται στο Άμστερνταμ μαζί με την Ευτυχία και την Μαρίνα της και έστειλε με τον πιο συγκινητικό τρόπο τις ευχές της στα κορίτσια της.\nΌλα τα άλλα μου περισσεύουν. Κι όταν ζητούν την γνώμη μου για τις αποφάσεις που θέλουν να πάρουν -πόσο μεγάλη τιμή μου κάνουν, να ‘ξεραν!- ξέρω πως ότι κι αν επιλέξουν στο σωστό δρόμο θα είναι. Γιατί είναι ο δρόμος τους. Και πρέπει να τον ανοίξουν μόνες τους, να τον περπατήσει η κάθε μια μέχρι να τον μάθει να τον στρώσει και να ανακαλύψει κάθε του λεπτομέρεια.\nΓράψτε το σκηνή σκηνή και μετά ζήστε το σαν ταινία! Είστε οι πρωταγωνίστριες. Καλή διασκέδαση στο ταξίδι της υπόλοιπης ζωής σας που ξεκινά σήμερα έναν καινούριο υπέροχο φωτεινό κύκλο! Λάμψτε αγαπάρες μου», έγραψε χαρακτηριστικά η Πόπη Τσαπανίδου.\nΗ γνωστή δημοσιογράφος έχει τρεις κόρες: την μεγάλη κόρη της, την Εύα, και τις δίδυμες Μαρίνα και Ευτυχία από τον σύζυγο της Ευτύχη Μανωλαράκη, που έφυγε ξαφνικά από τη ζωή, από ηλεκτροπληξία, όταν η Πόπη ήταν 3,5 μηνών έγκυος στις κόρες της.


Σύγκριση τιμών ενοικίασης αυτοκινήτου από το Ικίκε με τη Skyscanner\nΣυγκρίνετε τις επιλογές ενοικίασης αυτοκινήτου στο Ικίκε\nΑνεξάρτητα από το εάν πετάτε προς Ικίκε για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Ικίκε. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Ικίκε θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Ικίκε. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Ικίκε, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Ικίκε πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Ικίκε θα σας τo ζητήσουν για να σας επιτρέψουν να φύγετε.\nΠληροφορίες για Ικίκε\nΣύγκριση πτήσεων προς ΙκίκεΑναζήτηση πτήσεων\nΣύγκριση ξενοδοχείων σε ΙκίκεΑναζήτηση ξενοδοχείων


ΧειροΠοιήματα της Νικόλ!!!: Τελευταία πράξη.....\nΠέτρος Κ. 17 Σεπτεμβρίου 2015 - 12:53 π.μ.\nΕΚΦΡΑΣΟΥ 17 Σεπτεμβρίου 2015 - 1:05 π.μ.\nChristina Makri 17 Σεπτεμβρίου 2015 - 1:10 π.μ.\nNikolitsa A. 17 Σεπτεμβρίου 2015 - 6:03 π.μ.\nΚέρινα Ποιήματα 17 Σεπτεμβρίου 2015 - 10:38 π.μ.\nΣμαραγδένια Ρούλα 17 Σεπτεμβρίου 2015 - 10:50 π.μ.\nMaria Kanellaki 17 Σεπτεμβρίου 2015 - 11:17 π.μ.\nAthanasia G 17 Σεπτεμβρίου 2015 - 11:30 π.μ.\nnieneke nia 17 Σεπτεμβρίου 2015 - 1:51 μ.μ.\nΧαρώτο Αγγελική-Χρυσή 17 Σεπτεμβρίου 2015 - 11:31 μ.μ.\nmarilenaspotofart 18 Σεπτεμβρίου 2015 - 6:39 π.μ.\nme (maria) 20 Σεπτεμβρίου 2015 - 3:47 π.μ.\nFLORA GIA 23 Σεπτεμβρίου 2015 - 1:34 μ.μ.


«Εάν προσεύχεσαι στο Θεό, για να πάρει από πάνω σου κάποιον πόλεμο, πού σε ενοχλεί και δεν εισακούγεσαι» – ΧΩΡΑ ΤΟΥ ΑΧΩΡΗΤΟΥ\n«Εάν προσεύχεσαι στο Θεό, για να πάρει από πάνω σου κάποιον πόλεμο, πού σε ενοχλεί και δεν εισακούγεσαι»\nΕάν προσεύχεσαι στο Θεό, για να πάρει από πάνω σου κάποιον πόλεμο, πού σε ενοχλεί και δεν εισακούγεσαι, μη λιποψυχήσεις, διότι ο Θεός γνωρίζει καλύτερα από εσένα το συμφέρον της ψυχής σου.Μη πεις λοιπόν προς τον Θεό:\nΠάρε Θεέ μου από μένα, η δώσε μου εκείνο, αλλά ως εξής να προσεύχεσαι:\n“Δέσποτά Ιησού Χριστέ, βοήθει μοι και μη με αφήσεις να αμαρτήσω, διότι έχω πλανηθεί. Μη με αφήσεις να χαθώ από τας αμαρτίας μου. Λυπήσου με διότι είμαι πλάσμα σου, μη με παραβλέψεις, διότι είμαι ασθενής, μη με εγκαταλείπης διότι προς Σε κατέφυγον. Θεράπευσον την ψυχή μου, διότι έχω αμαρτήσει ενώπιον σου. Όλοι όσοι με θλίβουν ευρίσκονται προ των οφθαλμών Σου και δεν έχω άλλο καταφύγιον, εκτός από Σε, Κύριε μου. Κύριε, σώσον με χάριν της ευσπλαχνικής προς τους αμαρτωλούς αγάπης Σου. Ας ντροπιαστούν όλοι, όσοι εξεγείρονται εναντίον μου πού ζητούν την ψυχή μου, δια να την καταστρέψουν, επειδή Συ Κύριε μου είσαι Παντοδύναμος, και δια Σου δοξάζεται ο Θεός και Πατήρ και το Πνεύμα το Άγιον εις τους αιώνας Αμήν”.\nΤότε λοιπόν όταν προσευχηθείς με αυτήν την απλότητα και ταπείνωση, η συνείδησή σου θα συνομιλήσει μυστικά με τη καρδιά σου, για να σε πληροφορήσει για ποια αιτία δεν εισακούει την προσευχή σου ο Θεός.\nΚατόπιν θα είσαι εσύ ο υπεύθυνος , αν αγνοήσεις της υποδείξεις της συνείδησης σου και δεν της εφαρμόσεις.\nΔιότι είναι αδύνατον εις τον Θεόν να μην ακούει τον άνθρωπο, εφόσον ο άνθρωπος προηγουμένως, ακούση το Θεό τηρώντας της εντολές. “Ακοή αντί ακοής” λέγουν οι “Άγιοι Πατέρες”\nΑπό φυλλάδιο δυσανάγνωστο με αναγραφή πηγής “Ορθόδοξος Φιλόθεος Μαρτυρία”\nTags«Εάν προσεύχεσαι στο Θεόγια να πάρει από πάνω σου κάποιον πόλεμοπού σε ενοχλεί και δεν εισακούγεσαι»


TROPHEUS - Κιχλίδες Αφρικής - Aquazone Portal\nΑπό Ζ.Χ, July 19, 2006 in Κιχλίδες Αφρικής\nΜερικοί τους αποκαλούν παχιές αγελάδες,άλλοι ότι με την επιθετική τους συμπεριφορά καταστρέφουν την ζωή του ενυδρείου.\nΟπως και να έχει αυτό το είδος η θα το αγαπήσεις η θα το μισήσεις.\nΘα ήθελα την γνώμη σας και της εμπειρίες σας\nΑυτο το είδος θέλει καταρχην μεγάλο ενυδρείο πάνω απο 200 λίτρα κατα την γνώμη μου. 1-2 αρσενικά με 6 θηλυκά. Το αρσενικό θέλει να έχει στην κατοχή του ενα βράχο όπου δεν αφινει κανένα αλλο ψάρι να πλησιάσει, εκτός απο κάποιο θηλυκό που θα ζευγαρώσει μαζι του. Καλό ειναι να βρίσκονται σε ομάδα 10-15 ατόμων.\nΤο θέμα ειναι οτι αν το θηλυκό δεν είναι έτοιμο να ζευγαρώσει τι γίνετε?.....Εμένα κυνηγιούνται συνέχεια στο ενυδρείο έχω 3 αρσενικά με 6 θηλύκα και δέν παλέυται η κατάσταση. το ενυδρείο είναι και μικρό (1.10χ40χ50) τα ψάρια ειναι 10 εκ. και τα σκασμένα θηλυκά δε λένε να ζευγαρώσουν εκέιμεσα. ενω σε άλλο ενυδρείο 150 λίτρα (80αρι) έχω 10 μικρά 6 εκ εκέι με το ζόρι σήμερα είδα οτι μια κρατάει αυγά στο στόμα της. τις προηγούμενες φορές μου τα είχε καταπιει!. τα μεγάλα δεν λενε να ζευγαρώσουν.\nΚαι δεν είναι και πολύ απαιτητικα.....δόξα το θεο σκληρό νερακι θελουν και ενα ΡΗ γύρο στο 8,5. (και ΝΗ3 0 ενοείτε...οπως ολα τα ψάρια).\nΑσχολίσαι με Tropheus? εγω εχω τα bulu point διάβασα κάπου οτι ειναι απο τα ποιο άγρια και έχω ξενερώσει που τα βλέπω να κυνηγιούνται.... και αυτες οι θηλυκές δεν κανουν τίποτα.....τι να πω......ομοφιλόφιλες ειναι? και το κακο ειναι οτι δεν ξέρω να τα αναγνορίζω αρσενικα θηλυκά. εσυ? στο νετ είχα δει να λεει για το μέγεθος το σχήμα του ρυνχους....αλλά δεν το πολυεμπιστέυομαι.\nΕσυ ποια εχεις? σου γεννησαν καθόλου? απο τροφή τι τους δίνεις?\n( Επιτέλους βρήκα ενα άτομο να έχει Tropheus στην Ελλάδα )\nsubmarine καλησπέρα,να σου πώ πρώτα οτι είμαι καινούργιος στο θέμα του ενυδρείου και ότι γνώσεις έχω είναι απο διάβασμα.διατηρώ ένα μικρό ενυδρείο(60 λιτρα)και μέσα εκτός των άλλων έχω ένα duboisi και έναν ikola.Αυτό που έχω δεί μέχρι τώρα οτί ο ikola γενικά είναι αρκετά τσαμπουκάς γνωρίζοντας όμως τα όρια του(δηλαδή κάνει πίσω εκεί που δεν τον παίρνει).Αυτό όμως που με κάνει εντύπωσει\nείναι η ψυχολογική πίεση που ασκεί στους μικρότερους(δίνει κουτουλίδια στον calvus) και γενικά δείχνει αρκετά έξυπνος.Ο duboisi είναι σε γενκές γραμμές ήσυχος και πολλή όμορφος.Απο τροφή τους ρίχνω σπιρουλίνα της tetras και της tropical(το ξεσκίζουν οι πεινάλες)\nΤώρα υπάρχει ένα πολύ ωραίο saint(www.destin-tanganiyka.com)που έχει εμπειρίες ατόμων που έχουν αναπαράγει tropeus.\nΓια τον διαχωρισμό του φύλλου έχω διαβάσει οτί ο τον αρσενικός τον καταλαβαίνεις από τον τρόπο που τρέμει(αν τον έχει δεί κάνει σαν σπαστικός κάποιες στιγμές)και επίσης απο τον τρόπο προσέγγισεις(δηλαδή να παρατηρείσεις τον τρόπο που πλησιάζουν ο ένας τον-την αλλη).\nΘέλω να μου πείς για κάποιες ιδέες για ενυδρείο tanganyka με βάση τον tropheus(διακόσμηση,λιτρα και άλλα είδη που μπορούν να ταιριάξουν)\nΧάρηκα που σε γνώρισα tanganiyka men\nΜια σελίδα που μπορείς να επισκευτείς και να βρείς ότι ακριβός χρειάζονται τα Tropheus ειναι το http://www.tropheus.info\nΕκει έχει και forum όπου μπορείς να ρωτίσεις ότι θες. Αλλά οι πληροφορίες που δίνει το site θα σε καλύψουν.\nΓενικα αυτά τα ψάρια θέλουν μεγάλο χόρο! Τα αρσενικά θέλουν εναν βράχο το κάθε ενα για να πάει εκει και να τον προστατεύσει. είναι πολυ επιθετικά ψάρια και τα αρσενικά διόχνουν ότι και να πλησιάσει στον βράχο τους. τα υπόλοιπα ψάρια κολυμπούν στο ανοιχτό μέρος του ενυδρείου που δεν εχει βραχία για να γλυτόσουν απο το κυνηγιτο του αρσενικού. Μονο οι θηλυκές που θα ζευγαρώσουν κολυμπούν στο μέρος του αρσενικού στο βράχο.\nΕπίσης τα ψάρια θέλουν τροφή μόνο φυτικής προέλευσης. όχι ζωικής! Στο site θα δεις και την συνταγή το Shrimpmix το οποίο το έχω φτιάξει και το τρόνε με μεγάλη λύσα όχι μονο τα tropheus αλλά και τα υπόλοιπα ψαράκια που έχω σε άλλα ενυδρεια (ξιφοφόροι, γκάμπυ πλεκόστομοι).\nΟτι άλο χρειαστείς άνοιξε θέμα στο φορουμ και θα σε βοηθίσουμε. Αλλά ρίξε μια ματία και στην σελίδα που σου εδωσα! πίστευω οτι θα σε καλύψει πλήρως!\nΜόνο να ξέρεις οτι είναι λίγο ακριβά ψάρια τα Tropheus....


Author 1, Author at Pointmedia - Page 101 of 105\nΚλεισμένος ο Αντέι, προσπαθεί για ακόμα έναν\nΌπως αναφέρει το Goal, η περίπτωση του Λούκα Αντέι κρίνεται τελειωμένη. Οι «πράσινοι» έχουν συμφωνήσει σε όλα με τη Σασουόλο για το...\nΟ Παναθηναϊκός πέρασε όχι και τόσο δύσκολα από τη Μυτιλήνη χάρη στην γκολάρα του Καλτσά και το τέρμα του Μπουμάλ, ο οποίος έπαιξε πάρα πολύ...\nΈβαλε διακόπτη σπέρματος στο πέος του!\nΕιδησιογραφία Author 1 - 11/01/2016 0\nΑυτή η ιδέα ξεκίνησε πριν περίπου δυο δεκαετίες χωρίς βέβαια να είχε βρει εφαρμογή μέχρι σήμερα. Η ιδέα είναι αρκετά απλή. Μέσω...\nΘετικός ισολογισμός για την ΠΑΕ ΑΕΚ\nΟ πρώτος ισολογισμός της Ένωσης, ξανά ως ΠΑΕ, κατά την περυσινή της χρονιά στην Football League, ήταν θετικός έστω και με οριακά κέρδη. ...\nΜόνο ο Μπαρόχα εκτός\nΜετά το χθεσινό ρεπό οι ποδοσφαιριστές της Ένωσης επέστρεψαν σήμερα το πρωί στις προπονήσεις, ξεκινώντας την μίνι προετοιμασία τους για το ματς κυπέλλου της Τετάρτης...\nΔέκα με τόνο στον έλεγχο προόδου ο Σίλβα\nO Μάρκο Σίλβα έχει κατορθώσει μέχρι στιγμής να κάνει τον Ολυμπιακό ξανά ελκυστικό αποδίδοντας εξαιρετικό κατά καιρούς ποδόσφαιρο. Από την αρχή...


Πού βρισκόμαστε τώρα και τι κάνουμε με τα «Ελληνοτουρκικά»; - Infognomon Politics\nInfognomon Politics > Ροή Ειδήσεων > Πολιτική > Ελλάδα > Πού βρισκόμαστε τώρα και τι κάνουμε με τα «Ελληνοτουρκικά»;\nΕλλάδα , Εξωτερική Πολιτική , Τουρκία 17 Οκτωβρίου 2020\nΠού βρισκόμαστε τώρα και τι κάνουμε με τα «Ελληνοτουρκικά»;\nΑς βάλουμε ευδιάκριτα όρια μεταξύ σκληρής πραγματικότητας και ευσεβών πόθων που δυστυχώς αρκετές φορές δημιουργούν μία εικονική πραγματικότητα που μας αποκοιμίζει και μας παρασύρει σε απραξία ή λάθος δράσεις. Με το να επαναλαμβάνεται το μύθευμα περί απομονωμένης και στριμωγμένης Τουρκίας δεν εξαλείφεται η απειλή.\n* Ο Αντιστράτηγος ε.α. Κωνσταντίνος Λουκόπουλος είναι Γεωστρατηγικός Αναλυτής επικεφαλής στο Παρατηρητήριο Liberal


ΚΟΥΖΊΝΕΣ ΔΙΑΚΌΣΜΗΣΗΣ ΚΟΥΖΊΝΑΣ - ΔΙΑΚΌΣΜΗΣΗ ΣΠΙΤΙΟΎ - 2020\nΣυμβουλές για τη διακόσμηση κουζίνας\nΚάποτε, οι κουζίνες ήταν πολύ μεγαλύτερες από αυτές που είναι σήμερα. Ωστόσο, μια σειρά τεχνικών βοηθημάτων και η ανάπτυξη της βιομηχανίας τροφίμων, η οποία παρέχει μια σειρά από έτοιμα ή ημικατεργασμένα γεύματα, καθιστά δυνατή τη μείωση του εργασιακού μέρους της κουζίνας σε ένα πραγματικά μικρό μέγεθος. Η σύγχρονη κουζίνα έχει επίσης το δικό της τεχνολογικό σχήμα, το οποίο είναι καλό να τηρήσουμε, για να σώσουμε περιττές προσπάθειες στην εργασία.\nΒασικές ροές εργασίας της κουζίνας: καθαρισμός και προετοιμασία φαγητού, στη συνέχεια μαγειρέματος και τελικά σερβίρισμα γευμάτων. Μετά από αυτό έρχεται το πλύσιμο και ο καθαρισμός των πιάτων. Στις περισσότερες κουζίνες, είναι δυνατόν να επιτευχθεί μια τέτοια σειρά στοιχείων κουζίνας που να ανταποκρίνεται πλήρως στην "τεχνολογική διαδικασία" στην κουζίνα. Στα αριστερά του νεροχύτη, που μπορεί επίσης να είναι μέρος ενός πλυντηρίου πιάτων, υπάρχει επιφάνεια εργασίας τουλάχιστον 60 cm, ακολουθούμενη από σόμπα και άλλο πάγκο εργασίας. Επιπλέον πάγκους εργασίας θα έρθουν σε πρακτικό.\nΤα στοιχεία της κουζίνας αποτελούνται από ένα κατώτερο και άνω, κρεμασμένο τμήμα. Το κάτω μέρος είναι βάθος 60 cm, το ύψος του είναι περίπου 85 cm, ενώ το βάθος του κρεμασμένου τμήματος είναι 30 cm. Με αυτό τον τρόπο, τα ανώτερα στοιχεία δεν παρεμποδίζουν τη λειτουργία της άνω επιφάνειας των κάτω στοιχείων.\nΌταν επιλέγουμε έπιπλα για την κουζίνα, πρέπει να σκεφτόμαστε όχι μόνο την αισθητική εντύπωση, αλλά ακόμη περισσότερο την οργάνωση της κουζίνας, πράγμα που μας βοηθά να μην ξοδεύουμε υπερβολική ενέργεια στην καθημερινή μας εργασία. Αν δεν αγοράσουμε μια πλήρη κουζίνα σε μια στιγμή, θα επιλέξουμε συσκευές και έπιπλα που μπορούν να συμπληρωθούν με την πάροδο του χρόνου. Στην αρχή θα έχουμε τα απαραίτητα (ένα χαμηλό ντουλάπι, του οποίου η επάνω επιφάνεια χρησιμεύει ως πάγκος εργασίας και στο οποίο θα αποθηκεύουμε τα πιάτα, στη συνέχεια την κουζίνα και το ψυγείο) και αργότερα, εάν είναι δυνατόν, θα εξοπλίσουμε την κουζίνα με άλλα στοιχεία και συσκευές, όπως πλυντήριο πιάτων, για βαθιά κατάψυξη κλπ.\nΕκτός από το γενικό φωτισμό, είναι καλύτερο να τοποθετήσετε λαμπτήρες στην κουζίνα κάτω από τα επάνω στοιχεία της κουζίνας. Με αυτόν τον τρόπο, ο πάγκος εργασίας είναι καλά φωτισμένος και η νοικοκυρά δεν καλύπτει το φως μόνο του.\nΑκτινοβολία της κουζίνας\nΗ κουζίνα πρέπει να έχει παράθυρο για να ακτινοβολεί φυσικά. Ωστόσο, οι ατμοί που δημιουργούνται κατά τη διάρκεια του μαγειρέματος μπορούν να αφαιρεθούν από το δωμάτιο και με τη βοήθεια μιας κουκούλας τοποθετημένης πάνω από τη σόμπα, η οποία συνδέεται με έναν αγωγό αερισμού ή το άνοιγμα τοίχου. Εάν δεν έχετε μια έξοδο αέρα από την κουκούλα, εφαρμόστε ένα ηλεκτρικό φίλτρο αέρα πάνω από την κουζίνα.\nΤο δάπεδο στην κουζίνα πρέπει να είναι κεραμικό, πέτρινο ή πλαστικό. Λαμβάνοντας υπόψη το έργο που εκτελείται στην κουζίνα, είναι σημαντικό το δάπεδο να είναι ανθεκτικό στο νερό. Οι τοίχοι είναι βαμμένοι με ασβέστη ή άλλη ανθεκτική βαφή (για παράδειγμα, πολυχλωρίνη) και μερικώς καλυμμένες με κεραμικά πλακίδια. Η επένδυση μπορεί να εκτείνεται από το πάτωμα έως και 150 εκατοστά σε ύψος και μπορεί να καλύψει μόνο μέρος του τοίχου πάνω από την επιφάνεια εργασίας (συνήθως 4 σειρές πλακιδίων 15 x 15 εκ.) Κάτω από τα στοιχεία που κρεμούν.\nΥπάρχει συνήθως μια τραπεζαρία μέσα ή δίπλα στην κουζίνα. Εδώ τοποθετούμε μια τραπεζαρία με 4 έως 6 καρέκλες. Η κοντινή απόσταση από την κουζίνα επιτρέπει την γρήγορη εξυπηρέτηση των τροφίμων και των πιάτων μετά το γεύμα. Είναι καλό ότι η τραπεζαρία μπορεί να συνδεθεί στο σαλόνι.\nτο μαγείρεμα, τη διακόσμηση της κουζίνας, το φωτισμό, τις συμβουλές διακόσμησης στο σπίτι, τις συμβουλές διακόσμησης στο σπίτι


ΜΑΘΗΤΙΚΕΣ ΕΚΔΡΟΜΕΣ - ΚΤΕΛ Ν. ΠΕΛΛΑΣΚΤΕΛ Ν. ΠΕΛΛΑΣ\nΜΑΘΗΤΙΚΕΣ ΕΚΔΡΟΜΕΣ - ΚΤΕΛ Ν. ΠΕΛΛΑΣ\nΗ εταιρία μας διαθέτει ένα δυναμικό 74 λεωφορείων, ενταγμένων στο ΚΤΕΛ καθώς και 3 τουριστικών λεωφορείων. Αυτό σημαίνει ότι υφίσταται πάντα διαθεσιμότητα λεωφορείων για την εξυπηρέτηση των σχολείων.\nΗ ποιότητα των υπηρεσιών της, επιτυγχάνεται:\n– Με την χρήση ενός σχεδόν πλήρως ανανεωμένου στόλου λεωφορείων, η μέση ηλικία των οποίων ανέρχεται σε μόλις 6 έτη!\n– Με τη χρήση ενός μεγάλου αριθμού λεωφορείων προσβάσιμων σε άτομα με ειδικές ανάγκες.\n– Με την χρήση λεωφορείων, που στο σύνολο τους διαθέτουν ζώνες ασφαλείας.\n– Με την χρήση λεωφορείων, που κατά τον τύπο του αμαξώματος τους, επιτρέπεται να μεταφέρουν μαθητές – ήτοι μη διώροφων λεωφορείων.\n– Με την ασφάλιση της αστικής τους ευθύνης για τους επιβαίνοντες σε ποσό χωρίς περιορισμό, κάτι φυσικά που κοστίζει στην εταιρία μας πάρα πολλά χρήματα και που δεν προσφέρεται στην ελληνική ασφαλιστική αγορά, παρά μόνο κατ΄ εξαίρεση. Το προνόμιο αυτό δε το απολαμβάνουμε λόγω της ασφαλίσεως μας σε ίδιο ασφαλιστικό φορέα των ΚΤΕΛ ΑΕ της Βόρειας Ελλάδας.\n– Με την τήρηση του ειδικού ορίου ταχύτητας των 80 χ/ω, γεγονός που οφείλεται τόσο στο συνειδητοποιημένο προσωπικό των λεωφορείων μας όσο και στην άνεση που μας δίνει ο μεγάλος αριθμός των διατιθέμενων λεωφορείων μας, ώστε να εκτελέσουμε μεγάλο αριθμό δρομολογίων.\n– Με το έμπειρο στη μεταφορά μαθητών προσωπικό των χρησιμοποιούμενων λεωφορείων μας, αφού αυτό άλλωστε\nαπό πάντα μεταφέρει τους μαθητές των σχολείων σε ολόκληρο τον νομό.\nΌλα αυτά μπορούν και επιτυγχάνονται μόνο υπό τον συντονισμό και την καθοδήγηση ενός πολυάριθμου και έμπειρου προσωπικού εδάφους, ήτοι του γραφείου κίνησης, το οποίο έχει ειδική σεμιναριακή εκπαίδευση στη διακίνηση επιβατών (logistics επιβατών) και είναι σε θέση όχι μόνο να σχεδιάζει και να οργανώνει τις ομαλές ροές των επιβατών αλλά να επεμβαίνει ρυθμιστικά σε κάθε αταξία, που θεωρητικά θα μπορούσε να προκληθεί, όταν εκτελείται καθημερινά ένα τέτοιο έργο (π.χ. άμεση ενεργοποίηση αναπληρωματικού λεωφορείου σε περίπτωση βλάβης, μικροατυχήματος, κλπ.).\nΚατόπιν αυτών των πλεονεκτημάτων επιτρέψτε μας να θεωρούμε την επιστολή μας αυτή καθώς και τη διάθεση μας να εκτελέσουμε τις σχολικές εκδρομές των μαθητών του νομού μας όχι απλά ως έχουσα σκοπό το οικονομικό όφελος της εταιρίας μας αλλά και ως εκδήλωση της κοινωνικής της ευθύνης για το καλό της νεολαίας του νομού μας, αφού γνωρίζουμε ότι όλα αυτά τα μοναδικά πλεονεκτήματα της εταιρίας μας δεν προσφέρονται στον Νομό μας από κάποιον άλλον φορέα.


Αποκάλυψη: Το ΔΝΤ φοβάται ότι το “πρόγραμμα” θα τιναχτεί στ ον αέρα ~ Cocktail News\nΑποκάλυψη: Το ΔΝΤ φοβάται ότι το “πρόγραμμα” θα τιναχτεί στ ον αέρα\nimf blog 1\nΚανείς δεν μπορεί να διαβεβαιώσει τους Έλληνες ότι οι θυσίες και οι κόποι του θα πιάσουν τόπο. Βαρέλι δίχως πάτο το ελληνικό κράτος…\nΟι τροϊκανοί δεν κρύβουν πλέον τους φόβους τους ότι το πρόγραμμα μεταρρυθμίσεων και οικονομικής προσαρμογής στις “επιταγές” τους μπορεί να εκτροχιαστεί. Το λένε με κάθε ευκαιρία… Το έχουν όμως ράψει και με τον πλέον ξεκάθαρο τρόπο στην πέμπτη επικαιροποίηση του Μνημονίου, στα τέλη Νοεμβρίου με αρχές Δεκέμβρη. Στο έγγραφο των ελεγκτών προς το ΔΝΤ με ημερομηνία “Δεκέμβριος 2011” οι φόβοι αυτοί καταγράφονται ως “ρίσκο”. Λες και αυτοί που ρισκάρουν είναι οι ίδιοι οι δανειστές μας, και όχι ο ελληνικός λαός που έχει φτάσει στα όρια της φτώχειας.\nΠαίζουν με τις λέξεις, όπως έχουν μάθει να παίζουν και με τις ανθρώπινες ζωές.\nΛίγες μόλις ημέρες μετά το “σχηματισμό” της κυβέρνησης εθνικής ευθύνηες, γιατί δεν ξέρουμε αν θα μπορέσει να είναι και εθνικής σωτηρίας, οι τροϊκανοί επισημαίνουν ότι η κυβέρνηση προσπαθεί να επαναφέρει στο προσκήνιο τις μεταρρυθμίσεις που απαιτούνται στις περικοπές δημοσίων δαπανών, απασχόληση (εννοούν τις 150.000 απολύσεις στο δημόσιο) και τις συντάξεις (εννοούν την αφαίμαξη του Έλληνα συνταξιούχου).\nΗ νέα αυτή στρατηγική, συνεχίζουν οι ελεγκτές στην έκθεσή τους, μπορεί να θέσει το πρόγραμμα στις σωστές βάσεις, με την προϋπόθεση ότι και η συμφωνία για το PSI θα είναι η “επιθυμητή”. Ωστόσο, καταλήγει η σημείωση των συντακτών, το “ρίσκο για το πρόγραμμα παραμένει μεγάλο, τόσο λόγω των εξογενών παραγόντων (όπως η αβεβαιότητα για την Ευρωζώνη) όσο και εσωτερικών παραγόντων…”\nΤόσες θυσίες… τόση αγωνία… τόση απόγνωση στην ελληνική κοινωνία, για να εφαρμόσουν οι δανειστές μας σε πραγματικά “πειραματόζωα” όσα δοκιμάζουν επί χάρτου.\nΤο ίδιο το ΔΝΤ δεν πιστεύει 100% στο πρόγραμμα που μας αναγκάζει να εφαρμόσουμε. Το ίδιο το ΔΝΤ φοβάται ότι οι εξελίξεις στην Ευρωζώνη μπορεί να είναι απρόβλεπτες.\nΚάθε δόση συνοδέυεται από απειλές. Κάθε δόση είναι μαχαιριά στην ελληνική κοινωνία, καθώς αναγκάζεται να χάσει κάθε φορά και από ένα “κυριαρχικό” δικαίωμα. Το μόνο που μας έχει απομέινει είναι η αξιοπρέπεια.\nΚαι αυτή δεν μπορούν να μας την πάρουν με τίποτα.\nΚαι ας χάσουμε τα πάντα.


Περιττά μαθήματα στο Γυμνάσιο - Σελίδα 4 • Η μεγαλύτερη μαθητική κοινότητα • iSchool\nΤο iSchool είναι η μεγαλύτερη μαθητική διαδικτυακή κοινότητα με 69,313 εγγεγραμμένα μέλη και 2,487,691 μηνύματα σε 79,459 θέματα. Αυτή τη στιγμή μαζί με εσάς απολαμβάνουν το iSchool άλλα 427 άτομα.\nΠεριττά μαθήματα στο Γυμνάσιο\nO gregory, nub έγραψε: στις 16:07, 18-03-10:\nΟσο για την αυξηση ωρων στη γυμναστικη, εγω δεν ασχολουμαι ΚΑΘΟΛΟΥ με αθληματα, αλλα δεν ειμαι χοντρος. Στη γυμναστικη, υπαρχουν πολλα παιδια μαζι με εμενα π καθονται και κανουν χαβαλε, σχεδον τα μισα. Οποτε και να ανεβαζαν τις ωρες, οσοι ειναι να μην τρεξουν, δεν θα τρεξουν. Τεσπα, παιρνω 18 στη γυμναστικη καθοντας και κανοντας χαβαλε κρατοντας μια μπαλα, μια χαρα μαθημα, αλλα βασικα ειναι η ωρα του παιδιου\nFlok, natasapapa, ria3, garch, maria_lulu, chrisnats16, desperateforphd\nH natasapapa αυτή τη στιγμή δεν είναι συνδεδεμένη. Είναι 23 ετών και Μαθητής Β' γυμνασίου . Έχει γράψει 8 μηνύματα.\nH natasapapa έγραψε: στις 17:26, 18-03-10:\nδεν νομιζω Γιατι αφου η μουσικη δεν θελει διαβασμα γιατι να μην ακουμε κατι?????????????????? εξαλου αν εφευγαν αυτα τα μαθηματα θα εμπαιναν αλλα σημαντικα θελεισ κανεισ και αλλη ωρα μαθηματικά ή φυσική???????? οσο για την οικ.οικ. συμφονο πως να τα μαθεισ ολα αυτα που δεν χρειαζονται κιολασ??????\ngarch, panabarbes, chrisnats16\nΕμφάνιση περισσότερων μηνυμάτων του χρήστη natasapapa\nΕμφάνιση μηνυμάτων του χρήστη natasapapa στο thread\nH rodama αυτή τη στιγμή δεν είναι συνδεδεμένη. Έχει γράψει 7 μηνύματα.\nH rodama έγραψε: στις 21:35, 18-03-10:\nΕγώ πιστεύω πως η μουσική είναι τελείως ανούσιο μάθημα! Και νομίζω πως και τα Αρχαία Ελληνικά δεν εξυπηρετούν κάτι με τον τρόπο τον οποίο διδάσκονται..Μόνο πίνακες αποστηθίζουμε!!Που μπορεί να μας φανεί χρήσιμο αυτό ;\nFlok, garch, panabarbes, maria_lulu, chrisnats16, Κομνηνός\nnatasapapa, yozerehs, socially excluded\nΕμφάνιση περισσότερων μηνυμάτων του χρήστη rodama\nΕμφάνιση μηνυμάτων του χρήστη rodama στο thread\nH ria3 έγραψε: στις 17:53, 24-03-10:\nΣυμφωνώ με την Ροδάμα!!Η μουσική είναι τελείος βαρετό μάθημα.........\ngarch, panabarbes, maria_lulu, socially excluded, chrisnats16\nH LiViNGtheLiFE έγραψε: στις 18:50, 31-03-10:\n1.μουσικη ετσι οπως γινεται και βλακειες τωρα τι?μουσικοι θα γινουμε?οσοι θελοθν ως πανε στο οδειο!Οοοχου!\n2.πληροφορικη! ετσι οπως γινεται!1 φορα μα8ημα δεν καναμε!!\n3.τεχνολογια μιας και δεν κανουμε δεν τη σχολιαζω!καλα να λεω που δεν μας βρηκανε καθηγητη!αλλα αμα καναμε θα συμφωνουσα!ολα κι ολα!+φωνω στο μαραγκοι θα γινουμε?\n4.γαλλικα/γερμανικα!δεν θα μαθουμε ΠΟΤΕΕΕ γαλλικα απο το σχολειο να το παρουν αποφαση!τα ιδια καθε χρονο?\n5.αγγλικα,για τον ιδιο ακριβως λογο!!\n6?????.οικιακη οικονομια...βασικα δεν ειναι και παντελως αχρηστη!το βιβλιο παντως ειναι καλο!\n7.καλλιτεχνικα.ας γινεται μαθημα,ας μου αρεσουν εμενα,και ας μαθαινουμε πραγματικα τεχνικες και τα λοιπα (αυτο δεν ηταν ιδιο με το πρωτο?)πιστευω πως ειναι αχρηστα για να τα εχουμε σε ολο το γυμνασιο...\nαααα!και ξεχασα το βασικοτερο! γυμναστικη!τουλαχιστον οχι τοσο πολλες ωρες ρε παιδια!!!το ποδοσφαιρο μαλιστα στο τελευταιο τριμηνο...οχ τι θα περασουμε!\nΤελευταία επεξεργασία από το χρήστη yozerehs : 31-12-10 στις 15:36. Αιτία: Συγχώνευση.\ngarch, Flok, panabarbes, chrisnats16, desperateforphd\nO garch έγραψε: στις 19:29, 31-03-10:\nΔεν έγραφες καλύτερα τα χρήσιμα? Πιο λίγα θα ήταν...\nΜόλις μπήκες στο γυμνάσιο και βλέπεις όλα τα μαθήματα άχρηστα... Ίσως να περίμενες λίγο ακόμη για να εκφράσεις γνώμη??\npanabarbes, chrisnats16, desperateforphd\nH LiViNGtheLiFE έγραψε: στις 19:41, 31-03-10:\nνομιζεις.....σε κανενα απο αυτα δεν εχουμε μαθει σχεδον τιποτα εκτος απο την οικιακη οικονομια την οποια διαβαζουμε 3 -4 ατομα εκει μεσα!και μαθημα ουτε εκει γινεται αλλα μαθαινουμε μονο και μονο γιατι ειναι καλο το βιβλιο!και οχι τιποτα αλλο αλλα εγω δεν μπορω να ειμαι μεσα στην ταξη και να μην κανω μαθημα!γιατι σε κανενα απο αυτα δεν γινεται μαθημα!!ε δηλαδη αμαν!δεν αντεχω τον καθε ηλιθειο να λεει τα δικα του κυριως στην πληροφορικη και στην οικιακη οικονομια!ξενες γλωσσες παντως δεν μαθαινουμε τιποτα!τα ιδια παλι απο την αρχη καθε χρονο...\nοσο για μουσικη,καλλιτεχνικα και γυμναστικη ειναι αμα ειναι η κλιση σου!αμα οχι βαριεεεεσαιιι....\nO garch έγραψε: στις 19:52, 31-03-10:\nΤυχαίνει να έχω παρακολουθήσει όλες τις τάξεις του Γυμνασίου και του Λυκείου, πράγμα το οποίο δεν μπορείς ακόμα να ισχυριστείς εσύ. Και μπορώ να πω πως σε όλα τα μαθήματα έμαθα αρκετά πράγματα.\nΤο πως κάνει κάθε καθηγητής το μάθημά του είναι δικό του θέμα, και μπορείς να διαμαρτυρηθείς αν είναι άθλιο. Δεν είναι ζήτημα του αν είναι περιττό ή όχι το μάθημά.\nΌσον αφορά τη μουσική, τα καλλιτεχνικά και τη γυμναστική, δεν υπάρχει αυτό που λες. Από πότε τα μαθήματα είναι περιττά ανάλογα με το αν τα βαριέσαι? Κι από πότε κρίνεται ένα μάθημα ανάλογα με την κλίση των μαθητών?\nH LiViNGtheLiFE έγραψε: στις 20:18, 31-03-10:\nγι αυτο ακριβως τα μαθηματα αυτα θα επρεπε να ηταν προαιρετικα ή μαθηματα επιλογης...και προφανως απο ολα τα μαθηματα μαθαινεις κατι! αλλα το πως κανει καθε καθηγητης το μαθημα του ειναι δικο του θεμα τη στιγμη που καταφερνει να πειθαρχησει και να κανεις του αλλους τους αθλιους απο κανω να σκασουν και να καταλαβουν οτι τελωσπαντων δεν ειναι καθε ωρα η ωρα του παιδιου! Και τη στιγμη που σου βαζει στο διαγωνισμα εκτος υλης, γραφει στο βιβλιο υλης οτι του κατεβει και συνεχιζει να επιμενει πως "Ναι!εχουμε αυτο το μαθημα" ας ειχαν κανει συμβουλιο οι καθηγητες την προηγουμενη φορα! Και το ξερω οτι ολα αυτα που μολις ειπα απαντονται απο το "και μπορεις να διαμαρτυρηθεις αν ειναι αθλιο" αλλα ποτε δεν φτιαχτηκε ενα σωστο βιβλιο πληροφορικης γυμνασιου!ολο αοριστιες,επαναληψεις και ελαχιστα πραγματα με πραγματικη ουσια...!\nβαριεσαι (πρωσοπικα εγω) οταν δεν γινεται μαθημα! και οταν οι περισσοτεροι σε αυτο το forum εχουν σχολιασει το τροπο με τον οποιο γινονται αυτα τα μαθηματα σημαινει πως κατι πηγαινει στραβα..!και οταν σου τρωνε ολα αυτα καποιον χρονο πρεπει να ανταμοιβεσαι και οχι να καθεσαι να βαριεσαι!γι αυτο ακριβως ειναι εν μερει περιττα αφου δεν μαθαινεις...τουλαχιστον δεν μαθαινουν οι περισσοτεροι γιατι σε αλλα σχολεια μπορει να μαθαινουν...! αλλα ενα μαθημα για να λειτουργησει χρειαζεται και σωστα βιβλια με τα οποια να μπορεις να μαθεις ανεξαρτητα του αν ειναι η ωρα του παιδιου σε αυτο το μαθημα η οχι! αλλα αυτα τα βιβλια ειναι ελαχιστα..\nO garch έγραψε: στις 21:59, 31-03-10:\nΈκανα ένα τέταρτο να ξεσκαρτάρω το κείμενο, ειλικρινά.\nγι αυτο ακριβως τα μαθηματα αυτα θα επρεπε να ηταν προαιρετικα ή μαθηματα επιλογης...\nΓια ποιό ακριβώς???\nκαι προφανως απο ολα τα μαθηματα μαθαινεις κατι!\nΔεν μίλησα για κάτι, αλλά για αρκετά πράγματα. Είναι παραπάνω από κάτι\nαλλα το πως κανει καθε καθηγητης το μαθημα του ειναι δικο του θεμα τη στιγμη που καταφερνει να πειθαρχησει και να κανεις του αλλους τους αθλιους απο κανω να σκασουν και να καταλαβουν οτι τελωσπαντων δεν ειναι καθε ωρα η ωρα του παιδιου!\nΑυτό που λες εντάσσεται στο πως λειτουργεί κάθε καθηγητής στο μάθημά του.\nΚαι τη στιγμη που σου βαζει στο διαγωνισμα εκτος υλης,\nΑν δεν είναι κάτι που το έχει αναφέρει επιπρόσθετα στην τάξη, διαμαρτυρήσου.\nγραφει στο βιβλιο υλης οτι του κατεβει\nΠολλοί καθηγητές το κάνουν αυτό, για να δείξουν ότι διδάσκεται μεγάλη ποσότητα ύλης, η οποία όμως είναι πολλές φορές αδύνατον να καλυφθεί, και δίνει τη θέση της σε άλλα σημαντικά πράγματα.\nκαι συνεχιζει να επιμενει πως "Ναι!εχουμε αυτο το μαθημα"\nΑν είναι κάτι εντελώς άκυρο, διαμαρτυρήσου.\nας ειχαν κανει συμβουλιο οι καθηγητες την προηγουμενη φορα!\nΚαι πάλι, ΟΡΙΣΤΕ???\nΚαι το ξερω οτι ολα αυτα που μολις ειπα απαντονται απο το "και μπορεις να διαμαρτυρηθεις αν ειναι αθλιο" αλλα ποτε δεν φτιαχτηκε ενα σωστο βιβλιο πληροφορικης γυμνασιου!ολο αοριστιες,επαναληψεις και ελαχιστα πραγματα με πραγματικη ουσια...!\nΗ πραγματική ουσία λείπει γενικότερα από πολλά σχολικά εγχειρίδια.\nΑλλά μήπως, λέω μήπως, δεν είσαι σε θέση να γνωρίζεις το πρόγραμμα του εκπαιδευτικού συστήματος και του καθηγητή, και τι προβλέπεται να μάθεις στη τάξη σου?\nβαριεσαι (πρωσοπικα εγω) οταν δεν γινεται μαθημα! και οταν οι περισσοτεροι σε αυτο το forum εχουν σχολιασει το τροπο με τον οποιο γινονται αυτα τα μαθηματα σημαινει πως κατι πηγαινει στραβα..!και οταν σου τρωνε ολα αυτα καποιον χρονο πρεπει να ανταμοιβεσαι και οχι να καθεσαι να βαριεσαι!\nΜάντεψε! Ναι, κάτι πάει στραβά, αλλά είναι θέμα επιλογής και εκπαίδευσης των καθηγητών, όχι θέμα μαθημάτων!!!\nΌχι, δεν πρέπει να βαριέσαι, αλλά ξαναλέω, είναι θέμα καθηγητών.\nγι αυτο ακριβως ειναι εν μερει περιττα αφου δεν μαθαινεις...τουλαχιστον δεν μαθαινουν οι περισσοτεροι γιατι σε αλλα σχολεια μπορει να μαθαινουν...!\nΣε όλο σου το post αναφέρεις προβλήματα που αφορούν τους καθηγητές. Αν όντως ισχύουν, τότε το πρόβλημα είναι ΣΤΟΥΣ ΚΑΘΗΓΗΤΕΣ και ΟΧΙ ΣΤΑ ΜΑΘΗΜΑΤΑ.\nΚαι τελικά αποφάσισε, μαθαίνεις\nαφου δεν μαθαινεις\nαλλα ενα μαθημα για να λειτουργησει χρειαζεται και σωστα βιβλια με τα οποια να μπορεις να μαθεις ανεξαρτητα του αν ειναι η ωρα του παιδιου σε αυτο το μαθημα η οχι! αλλα αυτα τα βιβλια ειναι ελαχιστα..\nExcuse me??? Αν τα βιβλία ήταν φτιαγμένα για να μαθαίνεις και εκτός τάξης, δεν θα είχε λόγο ύπαρξης το σχολείο.\nΑυτά που γράφονται στα βιβλία υποτίθεται ότι τα καταλαβαίνεις μέσα από τη διαδικασία του μαθήματος που γίνεται στην τάξη.\nΤο αν είναι μπάχαλο η τάξη σου, συγγνώμη που θα στο ξαναπώ, είναι θέμα των καθηγητών σου, και των συμμαθητών σου φυσικά.\nH LiViNGtheLiFE έγραψε: στις 22:33, 31-03-10:\nΜα το ξερω οτι το θεμα δεν ειναι τα μαθηματα σαν υλη που πρεπει να διδακτουμε,αλλα ο τροπος που κανουν μαθημα οι καθηγητες και ΚΥΡΙΩΣ η απροθυμια των μαθητων να κανουν μαθημα. οσο για αυτο που σου λεω με τα βιβλια δεν ειναι το θεμα να μαθουμε εκτος ταξης δεν λεω αυτο απλα ισως θα ηταν και πιο ευκολο να κανουμε μαθημα και εμεις και οι καθηγητες....\nΑΛΛΑ το θεμα ειναι και παλι στα μαθηματα ή εστω αφου το θετεις ετσι στην υλη που εχουν και οι καθηγητες δεν μπορουν να βγαλουν περα,αλλα γιατι κανεις σχεδον απο αυτους δεν μπορει να τα βγαλει περα και στο τελος καταληγει να κανει αλλα ντ' αλλων.......μηπως αυτη η υλη δεν βοηθαει στο να μαθουμε (γιατι αμαν!αυτος ειναι ο σκοπος!αλλα καθε αλλο γινεται!...οχ τι ακουω) και στο να γινει σωστα ολο το μαθημα? ενταξει παντα ολοι εχουν ενα μεριδιο ευθυνης!οι καθηγητες οι μαθητες που πανε για χαβαλε αλλα και αυτοι που δεν παμε για χαβαλε αλλα απλα δεν διαμαρτυρομαστε για το πως γινεται το μαθημα,ορεξη ειχαμε να τσακωθουμε με τους καθηγητες και να μπλεξουμε (οχι τιποτα αλλο...μονο και αρχιζα να καρφωνω καθηγητες και μααθητες!μες στην παρανομια!οχι ολοι βεβαια)...αλλα περισσοτερο φταιει ο τροπος με τον οποιο εχει διαμορφωθει το εκπαιδευτικο συστημα εχοντας αυξησει τον αριθμο τον μαθηματων και την ποσοτητα της υλης! μονο που συνεχως παρατηρειται πως ελαχιστοι ανταποκρινονται σε αυτα!\ngarch, chrisnats16, desperateforphd\nO giannis03.06.09 έγραψε: στις 13:28, 05-04-10:\nΤα καλλιτεχνικα,η μουσικη,η πληροφορικη,η γυμναστικη............\npanabarbes, transient, chrisnats16\nΟ sillas1908 αυτή τη στιγμή δεν είναι συνδεδεμένος Έχει γράψει μόλις ένα μήνυμα.\nO sillas1908 έγραψε: στις 19:27, 05-04-10:\nΠαιδιά και εγώ δεν προτιμώ τα αρχαία επειδή μόλις βγούμε από το σχολείο αμέσως θα τα ξεχάσουμε .\nΤελευταία επεξεργασία από το χρήστη woochoogirl : 05-04-10 στις 21:38. Αιτία: greeklish\npanabarbes, transient, chrisnats16, desperateforphd\nΕμφάνιση περισσότερων μηνυμάτων του χρήστη sillas1908\nΕμφάνιση μηνυμάτων του χρήστη sillas1908 στο thread\nH LiViNGtheLiFE έγραψε: στις 19:15, 07-04-10:\nειναι περιττο μαθημα τα αρχαια???!!!like OMG\nsocially excluded, chrisnats16\nO stavros11 έγραψε: στις 20:51, 07-04-10:\nΑρχική Δημοσίευση από giannis03.06.09\nΓια τα δύο πρώτα συμφωνώ.\nΓια την Πληροφορική όχι, ειδικά στην Γ' Γυμνασίου, γιατί είναι η αρχή του ΑΕΠΠ που είναι εξεταζόμενο μάθημα στην Πανελλαδικές, στην Τεχνολογική Κατεύθυνση.\nΓια την Γυμναστική επίσης όχι, γιατί παρόλο που δεν γίνεται πολύ γυμναστική, δίνει την ευκαιρία σε κάποιους μαθητές που δεν έχουν χρόνο για αθλήματα κλπ. να γυμναστούν λίγο... Δύο ώρες πιστεύω ότι χρειάζονται και επίσης σε ξεκουράζει λίγο από τα μαθήματα.\nΤώρα άλλα περιττά μαθήματα δεν μπορώ να πω εκτός από τα καλλιτεχνικά και την μουσική, αλλά θα μπορούσε οι μαθητές από τη Β' Γυμνασίου και μετά (ή τουλάχιστον στη Γ' που οι περισσότεροι έχουν καταλήξει) να επιλέγουν ποια μαθήματα να κάνουν περισσότερο. Πχ. αν ο μαθητής θα πάει Θετική ή Τεχνολογική στο μέλλον να μην κάνει 5 ώρες αλλά 2 ή 3 Αρχαία την εβδομάδα και να κάνει περισσότερο Φυσική και Χημεία που είναι αρκετά λίγες ώρες στο πρόγραμμα. Και να πηγαίνει κάπως έτσι. Τώρα θα μου πείτε, οι περισσότεροι δεν έχουν καταλήξει τι θέλουν από το Γυμνάσιο... Ας κάνουν αυτοί κανονικό πρόγραμμα. Πιστεύω πως οι περισσότεροι όμως έχουν καταλήξει...\nLefteris278, chrisnats16, desperateforphd\nH LiViNGtheLiFE έγραψε: στις 01:23, 10-04-10:\nΜα εαν ΟΛΑ τα μαθηματα διδασκονταν σωστα δεν θα υπαρχαν περιττες ωρες διδασκαλιας. Αλλα οσο για τα μαθηματα καλλιτεχνικα και μουσικη (τη στιγμη που διδασκονται ετσι) (ισως και γυμναστικη και πληροφορικη) δεν θα επρεπε να ηταν υποχρεωτικα ολα πχ να διαλεγουμε καποια απο αυτα.\nαλλα δεν ειδα κανεναν να αναφερει τιποτα για ξενες γλωσσες... το μαθημα σαν μαθημα εννοειται δεν ειναι περιττο αλλα το θεμα ειναι ετσι οπως γινεται?δεν θα εβλαπτε λιγο περισσοτερη υλη (μπας και δεν πανε χαμενες οι ωρες)!!\nΤελευταία επεξεργασία από το χρήστη LiViNGtheLiFE : 10-04-10 στις 01:26. Αιτία: συμπληρωση\nO transient έγραψε: στις 03:13, 06-09-10:\nΗ Μουσική πρέπει να βγει... πολλά πράγματα για το τίποτα ... Απο κει και πέρα θα έλεγα να έβγαινε και η Πληροφορική γιατί η αλήθεια είναι πως ότι μάθεις μετά από 1 εβδομάδα το ξεχνάς. Εκτός αν βγουν καλύτερα βιβλία..\nΟ Χάρης αυτή τη στιγμή δεν είναι συνδεδεμένος Είναι 27 ετών , Φοιτητής του τμήματος Επιστήμης των Υλικών Πάτρας και μας γράφει απο Πάτρα (Αχαΐα). Έχει γράψει 183 μηνύματα.\nO Harry0000 http://www.matersci.upatras.gr/ έγραψε: στις 11:09, 06-09-10:\nΜέχρι τώρα έχετε χαρακτηρίσει ως "περιττά" τα εξής μαθήματα:\nφυσική, αρχαία, γλώσσα, οικονομία, ΚΠΑ, καλλιτεχνικά, γυμναστική,μουσική, αρχαία μετάφραση, πληροφορική, κείμενα και θρησκευτικά.\n- Φυσική: Ε οχι και περιττή η φυσική! Απλά για μερικά άτομα είναι δύσκολη.\n- Αρχαία: Υπάρχουν χιλιάδες ρήσεις στην αρχαία ελληνική που χρησημοποιούνται ακόμα και σήμερα\nπχ. "ο γραμμάτων άπειρος ου βλέπει βλέπων". Άμα την χρησημοποιήσει κάποιος σε μια συζήτηση εσύ τι θα κάνεις;\n- Γλώσσα: Από πού θα μάθεις να γράφεις συστατικές επιστολές, προσκλήσιες κτλ; Βέβαια θα μου πεις υπάρχουν και τα πρότυπα στο word.......\n- Οικονομία: Ακριβώς τι κάναμε δεν θυμάμαι (πάνε και τόσα χρόνια....) αλλά επειδή πρόσφατα είδα το βιβλίο, λέει μερικά ενδιαφέροντα πραγματάκια.\n- ΚΠΑ: Τα ίδια με την Οικονομία....\n-Καλλιτεχνικά - Γυμναστική - Μουσική: Ελπίζω να έχετε ακουστά τον όρο "παιδεία"......\n-Αρχαία μετάφραση: Ειδηκά η Οδύσσεια και η Ιλιάδα δεν θα έπρεπε να διδάσκονταν στο γυμνάσιο. Θα έπρεπε να ήταν μαθήματα λυκείου. Εγώ πραγματικά λυπάμαι που δεν είχαμε προλάβει στο σχολείο να φτάσουμε ούτε στη μέση της Ιλιάδας (τότε η Ιλιάδα και η Οδύσσεια διδάσκονταν μαζί στην πρώτη γυμνασίου)\nΕπίσης διάβαζα ένα άρθρο τις προάλλες, με τίτλο "Αν ο Μπους διάβαζε Θουκιδίδη". Το άρθρο σύγκρινε 10 σημεία τις Σικελικής εκστρατείας και του πολέμου στο Ιράκ .\n- Πηροφορική: Εγώ πάντως τον λίγο προγραμματισμό που ξέρω τον οφείλω στην πληροφορική της τρίτης γυμνασίου (ήμουν θετική κατεύθυνση στο λύκειο)\n- Κείμενα: Όλος ο λογοτεχνικός κόσμος υποκλίνεται μπροστά στην ελληνική ποίηση. Στο Χάρβαρντ διδάσκεται για 1 εξάμηνο το μάθημα Καβαφισμός. Έτσι λοιπόν εμείς δεν δίνουμε δεκάρα. Πολλοί ξένοι έρχονται να θαυμάσουν τον Παρθενώνα, κι όμως εμείς οι Έλληνες μπορεί και να μη έχουμε πάει καθόλου, γιατί τότε που πήγε το σχολείο μας εμείς κάναμε κοπάνα....... Κάπως έτσι απαξοιώνουμε και την λογοτεχνία.\n-Θρησκευτικά: Πιστεύω οτι αυτό το μάθημα δεν πρέπει να διδάσκεται, αλλά για άλλους λόγους που δεν είναι τις παρούσης.\nO Boom έγραψε: στις 16:03, 06-09-10:\nΜα όλες οι γνώσεις είναι παροδικές.\nMουσική 2 χρονιές δεν είχαμε καθηγητή αλλά νομίζω πήραμε όλοι 20. 8)\nO transient έγραψε: στις 16:46, 06-09-10:\nΒασικά πιστεύω πως αυτό που θέλουν να πουν όλοι για την Μουσική είναι ότι τα βιβλία είναι πολύ κακογραμμένα. Ίσως οταν ξαναφτιάξουν καλύτερα τα βιβλία και χωρίς φλυαρίες και άχρηστα στοιχεία, θα γίνει το μάθημα πιο ελκυστικό για τους μαθητές.\nΑυτό για τις παροδικές γνώσεις δεν θα το 'λεγα... Εδώ καλά καλά θυμάμαι πολλά από την Βιολογία α Γυμνασιου που την έκανα πριν απο 2,5 χρόνια... Και αυτό επειδή μου άρεσε ο τρόπος που τα έγραφε το βιβλίο και ήταν πιο εύκολο να τα μάθω. Τώρα μην σχολιάσω το βιβλίο της Πληροφορικής. Δεν είναι καθόλου καλογραμμένο, είναι υπερβολικά πυκνογραμμένο και δεν σε κάνει να "αγαπήσεις" το μάθημα.\nΌσο για την μουσική απάντησα ήδη πάνω\nΤελευταία επεξεργασία από το χρήστη yozerehs : 31-12-10 στις 15:43. Αιτία: Συγχώνευση.


Λαγκάρντ: Βλέπουμε επιτέλους για πρώτη φορά θετική ανάπτυξη στην Ελλάδα - Marketnews.gr\nΛαγκάρντ: Βλέπουμε επιτέλους για πρώτη φορά θετική ανάπτυξη στην Ελλάδα\nΒλέπουμε επιτέλους για πρώτη φορά θετική ανάπτυξη στην Ελλάδα, δήλωσε η γενική διευθύντρια του Διεθνούς Νομισματικού Ταμείου, Κριστίν Λαγκάρντ, προσθέτοντας ότι επιστρέφει η εμπιστοσύνη των αγορών για τη χώρα μας και ότι κάτι καλό γίνεται.\nΜιλώντας στο πλαίσιο της εαρινής συνόδου του ΔΝΤ και της Παγκόσμιας Τράπεζας, οι εργασίες της οποίας ολοκληρώθηκαν χθες, η επικεφαλής του Ταμείου τόνισε, επίσης, ότι «έγιναν σημαντικά βήματα» και ότι «οι άμεσες επενδύσεις θα επιστρέψουν στην Ελλάδα».\nΤο ταξίδι για την Ελλάδα δεν έχει τελειώσει, υπάρχουν ακόμα και άλλες διαρθρωτικές μεταρρυθμίσεις που πρέπει να ολοκληρωθούν και πολύ δουλειά που πρέπει να γίνει στην πορεία\n«Μοιράζομαι την ανησυχία του ελληνικού λαού, διότι γνωρίζω τα στοιχεία για την ανεργία και γνωρίζω ότι έχει ειδικότερα επιπτώσεις στη νεολαία, σ αυτούς που σπούδασαν και βρίσκονται αντιμέτωποι με το τείχος της ανεργίας» είπε η κ. Λαγκάρντ.\n«Βλέπουμε μερική βελτίωση, βλέπουμε επιτέλους για πρώτη φορά θετική ανάπτυξη. Αυτοί οι αριθμοί είναι πλέον θετικοί. Βλέπουμε τις εξαγωγές από την Ελλάδα να κινούνται επιτέλους προς τη σωστή κατεύθυνση, βλέπουμε μία πολύ περήφανη χώρα επιτέλους να δανείζεται από τις αγορές σε όχι εξαιρετικά, αλλά σε κάθε περίπτωση, πολύ καλά επιτόκια. Και με πολύ μεγάλη ανταπόκριση. Έτσι, η ελπίδα μου είναι ότι επιστρέφει η εμπιστοσύνη ως αποτέλεσμα αυτών των γεγονότων, καθώς επιστρέφει θα αυξηθούν και οι επενδύσεις. Οι άμεσες ξένες επενδύσεις θα επιστρέψουν στην Ελλάδα και οι επενδυτές θα την θεωρήσουν ως ένα μέρος που αξίζει να βάλουν τα χρήματά τους, τις επενδύσεις τους και να δημιουργήσουν θέσεις εργασίας. Επίσης, πιστεύω ότι μερικές από τις διαφορετικές μεταρρυθμίσεις θα αποφέρουν αποτελέσματα. Γνωρίζω ότι ο ιδιωτικός τομέας έχει υποστεί το μεγαλύτερο βάρος του Προγράμματος. Ελπίζω πραγματικά ότι αυτό θα συνεχίσει να βελτιώνεται και δεν θα φαίνεται μόνο στα στοιχεία που αφορούν την ανάπτυξη, τις εξαγωγές και τα οικονομικά, αλλά επίσης και στους αριθμούς των ανθρώπων που βρίσκουν δουλειά στην ελληνική αγορά».\nΣτη συνέχεια, η κα. Λαγκάρντ πρόσθεσε ότι «το ταξίδι για την Ελλάδα δεν έχει τελειώσει, υπάρχουν ακόμα και άλλες διαρθρωτικές μεταρρυθμίσεις που πρέπει να ολοκληρωθούν και πολύ δουλειά που πρέπει να γίνει στην πορεία. Το γεγονός ότι η Ελλάδα ήταν σε θέση να επιστρέψει στις αγορές και στο πλαίσιο που το έκανε, είναι σαφώς με μία ένδειξη ότι κάτι καλό γίνεται».


11:00 Streetdance 2🔍Δραματική - αισθηματική ταινία βρετανικής παραγωγής 2012. Μετά την ταπεινωτική ήττα του από τη χορευτική ομάδα των "Ανίκητων", ο Ας ψάχνει να βρει τους καλύτερους χορευτές δρόμου από όλο τον κόσμο για μια τελική αναμέτρηση. Μαζί τους όμως θα συναντήσει και τον έρωτα στο πρόσωπο της Εύας, κάτι που θα δώσει μια άλλη διάσταση στην τελική μάχη... Πρωταγωνιστούν: Φολκ Χέντσελ, Σοφία Μπουτέλα, Φλόλες, Τζορτζ Σάμπσον. Σενάριο: Τζέιν Ίνγκλις. Σκηνοθεσία: Μαξ Τζίβα. Διάρκεια: 78'.\n21:00 Ο Λαβύρινθος: Πύρινες Δοκιμασίες (Maze Runner: The Scorch Trials)🔍Περιπέτεια φαντασίας αμερικανικής παραγωγής 2015. Αφού κατάφεραν να ξεφύγουν από τις δαιδαλώδεις εγκαταστάσεις του οργανισμού W.C.K.D., ο Τομ μαζί με τους υπόλοιπους Γκλέιντερς αντιμετωπίζουν τώρα μια νέα σειρά προκλήσεων στους ανοιχτούς δρόμους και τις κατεστραμμένες πόλεις ενός έρημου τοπίου γεμάτου παγίδες και εμπόδια, την ίδια στιγμή που οι στρατιώτες του Οργανισμού προσπαθούν να τους συλλάβουν... Ηθοποιοί: Ντίλαν Ο'Μπράιεν, Κάγια Σκοντελάριο, Τόμας Μπρόντι- Σάνγκστερ. Σκηνοθεσία: Ουές Μπολ. Σενάριο: Τ.Σ. Νάουλιν, Τζέιμς Ντάσνερ. Διάρκεια: 120'.\n23:45 Παράσιτα (Slither)🔍Μαύρη κωμωδία τρόμου αμερικανικής παραγωγής 2006 [Περιέχει σκηνές βίας]. Όταν ένας πύρινος μετεωρίτης από τα βάθη του σύμπαντος προσκρούει πάνω σε μια μικρή πόλη της Νότιας Καρολίνας, οι κάτοικοι αρχίζουν να πλήττονται από μια εξωγήινη επιδημία, που τους μετατρέπει σταδιακά σε ζόμπι και μεταλλαγμένα τέρατα. Κι ενώ κανείς δεν μπορεί να είναι πλέον ασφαλής, όλοι ελπίζουν σε ένα θαύμα ή κάποιον σωτήρα...Πρωταγωνιστούν: Νέιθαν Φίλιον, Ελίζαμπεθ Μπανκς, Γκρεγκ Χένρι, Μάικλ Ρούκερ. Σκηνοθεσία: Τζέιμς Γκαν. Σενάριο: Τζέιμς Γκαν. Διάρκεια: 87'.\n01:45 Ανήθικη Πρόταση (Indecent Proposal)🔍Ερωτικό δράμα αμερικανικής παραγωγής 1993 [Περιέχει σκηνές με σεξ]. Ο Ντέιβιντ και η Νταϊάνα, ένα πρόσφατα παντρεμένο ζευγάρι, αποφασίζουν να διασκεδάσουν στο Λας Βέγκας ελπίζοντας παράλληλα να λύσουν τα οικονομικά τους προβλήματα. Η προσφορά όμως ενός εκατομμυρίου δολαρίων από έναν αινιγματικό δισεκατομμυριούχο για μια νύχτα με την Νταϊάνα, θα δοκιμάσει τη σχέση του ζευγαριού με τον πιο απροσδόκητο τρόπο. Πρωταγωνιστούν: Ρόμπερτ Ρέντφορντ, Ντέμι Μουρ, Γούντι Χάρελσον, Όλιβερ Πλατ. Σενάριο: Έιμι Χόλντεν Τζόουνς. Σκηνοθεσία: Άντριαν Λιν. Διάρκεια: 110'.\n04:00 Private Eyes - 1ος Κύκλος🔍Αστυνομική σειρά μυστηρίου, αμερικανικής παραγωγής 2016 [Περιέχει σκηνές με βία]. Επεισόδιο 1: Ο Ματ Σέιντ, με το ψευδώνυμο "Σκιά", πρώην επαγγελματίας παίκτης του χόκεϊ, αναγκάζεται να συνεργαστεί με την ιδιωτική ντετέκτιβ, Άντζι Έβερετ, προκειμένου να λύσουν μια υπόθεση δολιοφθοράς κατά ενός αθλητή, που ήταν μέχρι τώρα υπό την επίβλεψη του Ματ. Πρωταγωνιστούν: Τζέισον Πρίστλι, Σίντι Σάμπσον, Μπάρι Φλάτμαν, Τζόρντιν Νέγκρι. Δημιουργός: Τιμ Κίλμπι, Σέλεϊ Έρικσεν. Διάρκεια: 45'.\n04:45 Private Eyes - 1ος Κύκλος🔍Αστυνομική σειρά μυστηρίου, αμερικανικής παραγωγής 2016 [Περιέχει σκηνές με βία]. Επεισόδιο 2: Ο Ματ και η Άντζι αναζητούν να μάθουν ποιος μπορεί να κρύβεται πίσω από τη δολοφονία ενός διάσημου σεφ, προσπαθώντας να βρίσκονται ένα βήμα πιο μπροστά από έναν ανταγωνιστή ντετέκτιβ... Πρωταγωνιστούν: Τζέισον Πρίστλι, Σίντι Σάμπσον, Μπάρι Φλάτμαν, Τζόρντιν Νέγκρι. Δημιουργός: Τιμ Κίλμπι, Σέλεϊ Έρικσεν. Διάρκεια: 45'.


ΦΩΝΗ ΤΟΥ ΑΓΡΟΤΟΥ - Έχουν δίκιο\nΣαφώς και είμαστε με το μέρος των ανθρώπων που επί χρόνια μένουν απλήρωτοι παρ’ ότι προσφέρουν τις υπηρεσίες τους κάτω από αντίξοες πολλές φορές συνθήκες. Για τους εργαζόμενους στην εταιρεία Γαντζούλα η οποία με τη σειρά της συνεργάζεται με τη ΔΕΗ ο λόγος και η οποία χρωστάει στους εργαζόμενους, σύμφωνα με δικά τους αριθμητικά στοιχεία, περί τις 800.000 ευρώ. Και αναγκάσθηκαν οι άνθρωποι να διεκδικήσουν τα χρήματά τους, αποκλείοντας τη ΔΕΗ.\nΗ ευθύνη βαραίνει τον επιχειρηματία ο οποίος επί τόσα χρόνια δεν εξόφλησε τους εργαζόμενους. Και απ’ ότι λένε οι ίδιοι οι εργαζόμενοι, δεν είναι φτωχός ο επιχειρηματίας. Βαραίνει επίσης και τη ΔΕΗ η οποία θα πρέπει να εξασφαλίζει πρώτα τους μισθούς των εργαζομένων και μετά να συνεργάζεται με τον όποιον επιχειρηματία. Βαραίνει όμως εν μέρει και τους εργαζόμενους, οι οποίοι ανέχτηκαν επί τόσα χρόνια να μη πληρώνονται και να παίρνουν χρήματα «έναντι», αντί για τον κανονικό τους μισθό.\nΔεν ξέρουμε που θα βγάλει η κινητοποίηση των εργαζομένων. Ξέρουμε όμως ότι πολλοί απ’ αυτούς δεν θα έχουν χρήματα να περάσουν τις γιορτές και πολλοί είναι εκείνοι που όλον αυτόν τον καιρό ζούσαν με δανεικά.\nΑς ρίξουν μια ματιά όλοι οι αρμόδιοι στο πρόβλημα των εργαζομένων.


Αρκούδα σκότωσε και έφαγε τον κυνηγό που την κρατούσε για χρόνια αιχμάλωτη (vid) | HuffPost Greece\n27/12/2018 21:19 EET\nΑρκούδα σκότωσε και έφαγε τον κυνηγό που την κρατούσε για χρόνια αιχμάλωτη (vid)\nΗ αστυνομία αναφέρει πως το άγριο ζώο τον έφαγε ζωντανό...μέχρι το κόκκαλο.\nO Ρώσος, Sergey Grigoriyev ήταν 41 ετών, ζούσε στο Ozersk της περιφέρειας Chelyabinsk και ήταν φανατικός κυνηγός. Πριν από τέσσερα χρόνια, όπως αναφέρουν τοπικά μέσα ενημέρωσης, σε ένα κυνήγι εντόπισε (κατά κάποιους «έσωσε») δύο μικρές καφέ αρκούδες. Τη μία την πούλησε και κράτησε την άλλη η οποία μεγάλωσε σε ένα κελί στην αγροικία όπου ζούσε αν και τα όταν ήταν ακόμη μικρή εμφανίζεται σε βίντεο να κάνει βόλτες μαζί τον κυνηγό.\nΟνόμασε την αρκούδα Vorchun και έμειναν μαζί για αρκετά χρόνια. Μέχρι που μια μέρα ο Vorchun επιτέθηκε στον 41χρονο Ρώσο. Για την ακρίβεια, όπως αναφέρουν οι αρχές, η αρκούδα όχι μόνο του επιτέθηκε και τον άφαγε ζωντανό αλλά το μόνο που άφησε ήταν τα κόκαλα του Grigoriyev ενώ κατασπάραξε και δύο σκυλιά που είχε επίσης στο κτήμα του ο 41χρονος.\nΗ αστυνομία μετέβη στην αγροικία του Grigoriyev αφού συγγενείς του, ανέφεραν πως δεν είχε εμφανιστεί για κάποιες μέρες και η αρκούδα κυκλοφορούσε ελεύθερη. Όταν έφτασαν εκεί οι αστυνομικοί είδαν ίχνη αίματος πάνω στο χιόνι, από την επίθεση που δέχθηκε ο κυνηγός τα ακολούθησαν και τελικά βρήκαν και ό,τι είχε απομείνει από τον ίδιο.\nΣτη συνέχεια οι αστυνομικοί έκαναν χρήση των υπηρεσιακών τους όπλων και σκότωσαν την αρκούδα. Σε σχετική ανακοίνωση αναφέρεται πως το κλουβί όπου ο κυνηγός κρατούσε αιχμάλωτη την αρκούδα, ήταν ανοιχτό ενώ το ζώο «έμοιαζε επιθετικό».\nGuardian: Γιατί ο αττικός ουρανός γέμισε εξωτικούς παπαγάλους\nPLUS: Ρωσία αρκούδα Κλουβί αιχμάλωτη κυνηγός έφαγε


Οι αγώνες του Σαββατοκύριακου για τα τμήματα υποδομής της Ξάνθης\nΟι αγώνες του Σαββατοκύριακου για τα τμήματα υποδομής της Ξάνθης Αγωνιστική δράση περιλαμβάνει το πρόγραμμα του Σαββατοκύριακου για τα τμήματα υποδομής της Xanthi FC που συμμετέχουν στα αντίστοιχα πρωταθλήματα της […]\nΑγωνιστική δράση περιλαμβάνει το πρόγραμμα του Σαββατοκύριακου για τα τμήματα υποδομής της Xanthi FC που συμμετέχουν στα αντίστοιχα πρωταθλήματα της Super League. Πιο αναλυτικά, η Κ-20 της Xanthi FC το Σάββατο (31.03) στις 12:00 στο αθλητικό κέντρο των Πηγαδίων θέλει να συνεχίσει τις νίκες μετά το 0-1 επί του Πανιωνίου την προηγούμενη (26η) αγωνιστική, υποδεχόμενη τον ΠΑΣ Γιάννινα. Οι παίκτες του Κώστα Προδρομίτη βρίσκονται στην 8η θέση με 36 βαθμούς ενώ οι φιλοξενούμενοι είναι στην 11η με 23. Διαιτητής του αγώνα θα είναι ο Δημήτρης Ψωμόπουλος (Καρασαββαΐδης – Κουκούμης) της ΕΠΣ Καβάλας.\nΗ Κ-17 της Xanthi FC στα πλαίσια της 26ης αγωνιστικής θα υποδεχθεί την αντίστοιχη ομάδα του ΑΟΚ την Κυριακή (01.04) στο αθλητικό κέντρο των Πηγαδίων. Οι παίκτες του Κώστα Μπεδρελή είναι στην 1η θέση της βαθμολογίας με 49 βαθμούς ενώ η προσεχής αντίπαλος βρίσκεται στην 6η θέση με 10 πόντους. Διαιτητής του αγώνα θα είναι ο Γιώργος Γεωργιτσόπουλος (Παστιάδης – Λαφαζάνης) της ΕΠΣ Δράμας.\nΦινάλε αγωνιστικών υποχρεώσεων υπάρχει για την Κ-15 της Xanthi FC, η οποία θα αντιμετωπίσει εντός έδρας την Κυριακή (10:30) στο αθλητικό κέντρο των Πηγαδίων την αντίστοιχη ομάδα του ΑΟΚ με τους παίκτες του Θόδωρου Καραγιαννίδη να θέλουν να κλείσουν με νίκη το φετινό πρωτάθλημα. Διαιτητής του αγώνα θα είναι ο Αναστάσιος Σουρουτζίδης (Αγγελακόπουλος – Καρπουζέλης) της ΕΠΣ Ξάνθης.


Συμφωνία Ομπάμα – Ολάντ για συνέχιση των κυρώσεων κατά της... - Newpost.gr\nτου Newsroom Δημοσίευση 11 Φεβρουαρίου 2014, 22:22 Συμφωνία Ομπάμα – Ολάντ για συνέχιση των κυρώσεων κατά της Τεχεράνης\nΟι ΗΠΑ και η Γαλλία συμφώνησαν σήμερα στην ανάγκη της συνέχισης της επιβολής των κυρώσεων που ήδη βρίσκονται σε ισχύ εναντίον του Ιράν για το πυρηνικό πρόγραμμα της Τεχεράνης, δήλωσε ο Αμερικανός πρόεδρος Μπαράκ Ομπάμα σήμερα.\n«Ο πρόεδρος Ολάντ και εγώ συμφωνήσαμε στην ανάγκη να συνεχίσουμε να επιβάλουμε τις ισχύουσες κυρώσεις, παρότι πιστεύουμε ότι νέες κυρώσεις κατά τη διάρκεια αυτών των διαπραγματεύσεων θα έθεταν σε κίνδυνο την πιθανότητα εξεύρεσης μιας διπλωματικής λύσης» είπε ο Ομπάμα κατά τη διάρκεια της κοινής συνέντευξης τύπου με τον πρόεδρο της Γαλλίας Φρανσουά Ολάντ.\n«Και παραμένουμε απόλυτα ενωμένοι στον απώτερο σκοπό να εμποδίσουμε το Ιράν να αποκτήσει ένα πυρηνικό όπλο» υπογράμμισε ο ίδιος.\nΕπιπλέον προειδοποίησε ότι οι ξένες επιχειρήσεις που θα αναπτύξουν επιχειρηματική δραστηριότητα στο Ιράν θα το κάνουν «με δική τους ευθύνη», ενώ υποσχέθηκε «μία βροχή κυρώσεων» εναντίον εκείνων των επιχειρήσεων που δε θα σεβαστούν το διεθνές εμπάργκο.\nΟ πρόεδρος της Γαλλίας επίσης προειδοποίησε τις γαλλικές επιχειρήσεις, απευθυνόμενος σε μια αντιπροσωπεία 116 εκπροσώπων γαλλικών επιχειρήσεων που έχει συσταθεί από το γαλλικό σύνδεσμο των εργοδοτών MEDEF International και η οποία θα επισκεφθεί την Τεχεράνη αυτό το μήνα.\n«Οι επιχειρήσεις μπορούν να πάντα να εξετάζουν τις λιγότερο ή περισσότερο μακροπρόθεσμες πιθανότητες να εγκατασταθούν στο Ιράν, υπό τον όρο μιας διεθνούς συμφωνίας» για το ιρανικό πυρηνικό πρόγραμμα, εξήγησε ο Μπαράκ Ομπάμα. «Όμως μπορώ να σας πω ότι το κάνουν, για την ώρα, με δική τους ευθύνη. Επειδή εμείς θα τις κάνουμε να αποτύχουν, με μια βροχή κυρώσεων».\nΟ πρόεδρος της Γαλλίας Ολάντ διευκρίνισε ότι ο «πρόεδρος της Γαλλικής Δημοκρατίας δεν είναι ο πρόεδρος της ένωσης των εργοδοτών».\n«Συνεπώς, οι επιχειρήσεις μπορούν να ταξιδέψουν ελεύθερα όμως εγώ τους γνωστοποιώ ότι το καθεστώς των κυρώσεων παραμένει στο Ιράν (και ότι) οι επαφές αυτές δεν θα μπορούσαν να οδηγήσουν σήμερα σε εμπορικές συμφωνίες» προσέθεσε ο Ολάντ.\n«Σε ό,τι αφορά τις κυρώσεις» τόνισε ότι «δε μπορούν να αρθούν παρά μόνο στην περίπτωση που επιτευχθεί μια οριστική συμφωνία. Στο διάστημα αυτό της προσωρινής συμφωνίας αυτές οι βασικές κυρώσεις παραμένουν».\nΗ αντιπροσωπεία των γαλλικών επιχειρήσεων, περιλαμβανομένων της Peugeot, της Total, ακόμη και της Lafarge, αποτελεί την πρώτη ευρωπαϊκή αντιπροσωπεία τέτοιας εμβέλειας που θα ταξιδέψει στο Ιράν αφότου υπεγράφη η συμφωνία της Γενεύης στα τέλη Νοεμβρίου.